http://www.thaigov.go.th

วันนี้ (4 เมษยาน 2560) เวลา 09.00 น. ณ ห้องประชุม 501 ตึกบัญชาการ 1 ทำเนียบรัฐบาล

พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี

​ ภายหลังเสร็จสิ้นการประชุม พลโท สรรเสริญ แก้วกำเนิด โฆษกประจำสำนักนายกรัฐมนตรี พร้อมด้วย พันเอก อธิสิทธิ์ ไชยนุวัติ ผู้ช่วยโฆษกประจำสำนักนายกรัฐมนตรี ได้ร่วมแถลงผลการประชุมคณะรัฐมนตรี ซึ่งสรุปสาระสำคัญดังนี้

|  |
| --- |
| **กฎหมาย** |

1. เรื่อง ร่างพระราชบัญญัติการกลับเป็นผู้ประกันตน พ.ศ. ....

2. เรื่อง ร่างพระราชบัญญัติคุ้มครองและส่งเสริมภูมิปัญญาการแพทย์แผนไทย (ฉบับที่ ..) พ.ศ. ....

3. เรื่อง ร่างพระราชกฤษฎีกากำหนดเขตพื้นที่เพื่อการอนุญาตให้ตั้งสถานบริการ

รวม 6 ฉบับ

4. เรื่อง ร่างพระราชกฤษฎีกากำหนดเขตพื้นที่เพื่อการอนุญาตให้ตั้งสถานบริการ

รวม 7 ฉบับ

5. เรื่อง ร่างกฎกระทรวงกำหนดมาตรฐานสินค้าเกษตรสำหรับการปฏิบัติที่ดีสำหรับ การผลิตทุเรียนแช่เยือกแข็งเป็นมาตรฐานบังคับ พ.ศ. ....

6. เรื่อง ร่างกฎ ก.พ.อ. ว่าด้วยการให้ข้าราชการพลเรือนในสถาบันอุดมศึกษาได้รับ เงินเดือน พ.ศ. .... และร่างกฎ ก.พ.อ. ว่าด้วยการกำหนดบัญชีเงินเดือนขั้นต่ำ

ขั้นสูงของข้าราชการพลเรือนในสถาบันอุดมศึกษา (ฉบับที่ ..) พ.ศ. ....

7. เรื่อง ร่างประกาศสำนักนายกรัฐมนตรี เรื่อง หลักเกณฑ์การทับศัพท์ภาษาพม่า

(เมียนมา)

8. เรื่อง การแก้ไขเพิ่มเติมการแบ่งส่วนราชการสำนักงานตำรวจแห่งชาติ (ร่างพระราช กฤษฎีกาแบ่งส่วนราชการสำนักงานตำรวจแห่งชาติ (ฉบับที่ ..) พ.ศ. .... และ ร่างกฎกระทรวงแบ่งส่วนราชการเป็นกองบังคับการหรือส่วนราชการอย่างอื่นใน สำนักงานตำรวจแห่งชาติ (ฉบับที่ ..) พ.ศ. .... รวม 2 ฉบับ

9. เรื่อง ร่างพระราชบัญญัติแผนและขั้นตอนการดำเนินการปฏิรูปประเทศ พ.ศ. .... และ ร่างพระราชบัญญัติการจัดทำยุทธศาสตร์ชาติ พ.ศ. ....

|  |
| --- |
| **เศรษฐกิจ- สังคม** |

10. เรื่อง โครงการโรงไฟฟ้าบางปะกง (ทดแทนเครื่องที่ 1-2)

11. เรื่อง การปรับปรุงแนวทางการจัดส่วนราชการในภูมิภาค

12. เรื่อง ขออนุมัติกรอบอัตรากำลังพนักงานราชการ กองอำนวยการรักษาความมั่นคง ภายในราชอาณาจักร

13. เรื่อง แนวทางและมาตรการรณรงค์เพื่อสืบสานคุณค่าทางวัฒนธรรมเนื่องในประเพณี สงกรานต์ ประจำปีพุทธศักราช 2560 (สงกรานต์แบบไทย ใช้น้ำอย่างรู้คุณค่า

ทุกชีวาปลอดภัย)

14. เรื่อง แผนปฏิบัติการป้องกันอุบัติเหตุและอำนวยความสะดวกในการเดินทางช่วง เทศกาลสงกรานต์ 2560 ของกระทรวงคมนาคม (ระหว่างวันที่ 5 – 18 เมษายน 2560)

15. เรื่อง แผนบูรณาการป้องกันและลดอุบัติเหตุทางถนนช่วงเทศกาลสงกรานต์ พ.ศ. 2560

16. เรื่อง แนวทางการจัดทำและการเสนอร่างกฎหมายตามบทบัญญัติมาตรา 77 ของ รัฐธรรมนูญแห่งราชอาณาจักรไทย

|  |
| --- |
| **ต่างประเทศ** |

17. เรื่อง เอกสารเพิ่มเติม (Addendum) ฉบับที่ 3 ของสัญญาการให้ (Grant Contract) ของโครงการการสนับสนุนการรวมตัวทางเศรษฐกิจระดับภูมิภาคอาเซียนจาก สหภาพยุโรป (ASEAN Regional Intergration Support from the EU: ARISE)

18. เรื่อง ร่างบันทึกความเข้าใจว่าด้วยการจัดตั้งการเชื่อมโยงโครงข่ายระบบไฟฟ้าภายใต้ กรอบ BIMSTEC

19. เรื่อง ร่างบันทึกความเข้าใจระหว่างกรมสอบสวนคดีพิเศษ สังกัดกระทรวงยุติธรรม ราชอาณาจักรไทยกับสำนักงานตำรวจแห่งชาติ กระทรวงมหาดไทย ราชอาณาจักรกัมพูชาว่าด้วยการค้ามนุษย์ข้ามพรมแดน

20. เรื่อง ขออนุมัติปรับองค์ประกอบคณะกรรมการที่เกี่ยวข้องกับเขตแดนไทย-กัมพูชา

21. เรื่อง การดำเนินการเพื่อรักษาสิทธิการใช้คลื่นความถี่ของเอกสารข่ายงานดาวเทียม ของประเทศไทย

22. เรื่อง การสมัครรับเลือกตั้งตำแหน่งเลขาธิการองค์การโทรคมนาคมแห่งเอเชียและ แปซิฟิก (APT)

|  |
| --- |
| **แต่งตั้ง** |

23. เรื่อง การแต่งตั้งข้าราชการพลเรือนสามัญให้ดำรงตำแหน่งประเภทวิชาการระดับ ทรงคุณวุฒิ (กระทรวงการคลัง)

24. เรื่อง การแต่งตั้งข้าราชการให้ดำรงตำแหน่งประเภทวิชาการระดับทรงคุณวุฒิ (กระทรวงศึกษาธิการ)

25. เรื่อง แต่งตั้งข้าราชการให้ดำรงตำแหน่งประเภทวิชาการระดับทรงคุณวุฒิ (กระทรวงศึกษาธิการ)

26. เรื่อง รัฐบาลสาธารณรัฐมัลดีฟส์เสนอขอแต่งตั้งเอกอัครราชทูตประจำประเทศไทย (กระทรวงการต่างประเทศ)

27. เรื่อง การเปิดสถานกงสุลกิตติมศักดิ์และแต่งตั้งกงสุลกิตติมศักดิ์สหพันธรัฐรัสเซีย ณ จังหวัดสุราษฎร์ธานี (กระทรวงการต่างประเทศ)

28. เรื่อง การเปิดสถานกงสุลกิตติมศักดิ์และแต่งตั้งกงสุลกิตติมศักดิ์สาธารณรัฐฝรั่งเศส ประจำจังหวัดประจวบคีรีขันธ์ (กระทรวงการต่างประเทศ)

29. เรื่อง การแต่งตั้งข้าราชการให้ดำรงตำแหน่งประเภทบริหารระดับสูง

(กระทรวงวัฒนธรรม)

30. เรื่อง การโอนข้าราชการมาแต่งตั้งให้ดำรงตำแหน่งที่ปรึกษานายกรัฐมนตรี ฝ่ายข้าราชการประจำด้านยุทธศาสตร์ (สำนักนายกรัฐมนตรี)

31. เรื่อง การแต่งตั้งกรรมการอัยการผู้ทรงคุณวุฒิในคณะกรรมการอัยการ

32. เรื่อง การแต่งตั้งประธานกรรมการและกรรมการผู้ทรงคุณวุฒิในคณะกรรมการบริหาร สถาบันคุณวุฒิวิชาชีพ

**\*\*\*\*\*\*\*\*\*\*\*\*\*\*\*\*\*\*\***

สำนักโฆษก สำนักเลขาธิการนายกรัฐมนตรี โทร. 0 2288-4396

|  |
| --- |
| **กฎหมาย** |

**1. เรื่อง ร่างพระราชบัญญัติการกลับเป็นผู้ประกันตน พ.ศ. ....**

คณะรัฐมนตรีมีมติอนุมัติหลักการร่างพระราชบัญญัติการกลับเป็นผู้ประกันตน พ.ศ. .... ตามที่กระทรวงแรงงาน (รง.) เสนอ และให้ส่งสำนักงานคณะกรรมการกฤษฎีกาตรวจพิจารณา แล้วส่งให้คณะกรรมการประสานงานสภานิติบัญญัติแห่งชาติพิจารณา ก่อนเสนอสภานิติบัญญัติแห่งชาติต่อไป

**สาระสำคัญของร่างพระราชบัญญัติ**

1. กำหนดให้ผู้ประกันตนซึ่งความเป็นผู้ประกันตนสิ้นสุดลงตามมาตรา 41 (4) หรือ (5) แห่งพระราชบัญญัติประกันสังคม พ.ศ. 2533 ซึ่งแก้ไขเพิ่มเติมโดยพระราชบัญญัติประกันสังคม (ฉบับที่ 2) พ.ศ. 2537 ก่อนวันที่พระราชบัญญัตินี้ใช้บังคับ หากมีความประสงค์จะกลับเป็นผู้ประกันตน ให้ยื่นคำขอต่อสำนักงานประกันสังคมตามแบบที่เลขาธิการสำนักงานประกันสังคมกำหนดภายใน 1 ปี นับแต่วันที่พระราชบัญญัตินี้ใช้บังคับ

2. กำหนดให้การกลับเป็นผู้ประกันตนให้มีผลตั้งแต่เดือนที่ยื่นคำขอและให้ผู้ประกันตนมีสิทธิและหน้าที่ตามกฎหมายว่าด้วยการประกันสังคม

**2. เรื่อง ร่างพระราชบัญญัติคุ้มครองและส่งเสริมภูมิปัญญาการแพทย์แผนไทย (ฉบับที่ ..) พ.ศ. ....**

คณะรัฐมนตรีมีมติอนุมัติหลักการร่างพระราชบัญญัติคุ้มครองและส่งเสริมภูมิปัญญาการแพทย์แผนไทย (ฉบับที่ ..) พ.ศ. .... ตามที่กระทรวงสาธารณสุข (สธ.) เสนอ และให้ส่งสำนักงานคณะกรรมการกฤษฎีกาตรวจพิจารณา โดยให้รับความเห็นของกระทรวงการคลัง กระทรวงทรัพยากรธรรมชาติและสิ่งแวดล้อม กระทรวงวิทยาศาสตร์และเทคโนโลยี และสำนักงานศาลยุติธรรม ไปประกอบการพิจารณาด้วย แล้วส่งให้คณะกรรมการประสานงานสภานิติบัญญัติแห่งชาติพิจารณา ก่อนเสนอสภานิติบัญญัติแห่งชาติต่อไป

**สาระสำคัญของร่างพระราชบัญญัติ** เป็นการปรับปรุงองค์ประกอบของคณะกรรมการคุ้มครองและส่งเสริมภูมิปัญญาการแพทย์แผนไทย อำนาจหน้าที่ของคณะกรรมการฯ และของกรมพัฒนาการแพทย์แผนไทยและการแพทย์ทางเลือก กำหนดเพิ่มเติมการคุ้มครองสิทธิในภูมิปัญญาการแพทย์แผนไทยของชุมชนและของนิติบุคคล กำหนดเพิ่มเติมที่มาของรายได้ของกองทุนภูมิปัญญาการแพทย์แผนไทย ยกเลิกบทบัญญัติการบริหาร การจัดหาผลประโยชน์และการใช้จ่ายเงินกองทุนให้เป็นไปตามระเบียบที่คณะกรรมการกำหนด โดยความเห็นชอบของกระทรวงการคลังแก้ไขเพิ่มเติมบทกำหนดโทษ และปรับปรุงอัตราค่าธรรมเนียม

**3. เรื่อง ร่างพระราชกฤษฎีกากำหนดเขตพื้นที่เพื่อการอนุญาตให้ตั้งสถานบริการ รวม 6 ฉบับ**

คณะรัฐมนตรีมีมติอนุมัติหลักการร่างพระราชกฤษฎีกากำหนดเขตพื้นที่เพื่อการอนุญาตให้ตั้งสถานบริการ รวม 6 ฉบับ ประกอบด้วย 1. ร่างพระราชกฤษฎีกากำหนดเขตพื้นที่เพื่อการอนุญาตให้ตั้งสถานบริการในท้องที่จังหวัดกาฬสินธุ์ พ.ศ. .... 2. ร่างพระราชกฤษฎีกากำหนดเขตพื้นที่เพื่อการอนุญาตให้ตั้งสถานบริการในท้องที่จังหวัดขอนแก่น (ฉบับที่ ..) พ.ศ. .... 3. ร่างพระราชกฤษฎีกากำหนดเขตพื้นที่เพื่อการอนุญาตให้ตั้งสถานบริการในท้องที่จังหวัดชัยภูมิ (ฉบับที่ ..) พ.ศ. .... 4. ร่างพระราชกฤษฎีกากำหนดเขตพื้นที่เพื่อการอนุญาตให้ตั้งสถานบริการในท้องที่จังหวัดตรัง (ฉบับที่ ..) พ.ศ. .... 5. ร่างพระราชกฤษฎีกากำหนดเขตพื้นที่เพื่อการอนุญาตให้ตั้งสถานบริการในท้องที่จังหวัดนครพนม (ฉบับที่ ..) พ.ศ. .... 6. ร่างพระราชกฤษฎีกากำหนดเขตพื้นที่เพื่อการอนุญาตให้ตั้งสถานบริการในท้องที่จังหวัดนครศรีธรรมราช (ฉบับที่ ..) พ.ศ. .... ตามที่กระทรวงมหาดไทย (มท.) เสนอ และให้ส่งสำนักงานคณะกรรมการกฤษฎีกาตรวจพิจารณา โดยให้รับความเห็นของกระทรวงศึกษาธิการไปประกอบการพิจารณาด้วย แล้วดำเนินการต่อไปได้ และมอบหมายให้ มท. รับความเห็นของสำนักงานคณะกรรมการพัฒนาการเศรษฐกิจและสังคมแห่งชาติไปประกอบการพิจารณาดำเนินการต่อไปด้วย

มท. เสนอว่า

1. คณะรัฐมนตรีได้มีมติ (14 กรกฎาคม 2558) เห็นชอบมาตรการในการป้องกันและแก้ไขปัญหา

การแข่งรถยนต์และรถจักรยานยนต์ในทางและการควบคุมสถานบริการหรือสถานประกอบการที่เปิดให้บริการในลักษณะที่คล้ายกับสถานบริการตามที่กระทรวงยุติธรรมเสนอ โดยในส่วนของ มท. ให้พิจารณาทบทวนและปรับปรุงการกำหนดเขตพื้นที่เพื่อการอนุญาตให้ตั้งสถานบริการ (Zoning) ให้เหมาะสมกับสภาวการณ์ปัจจุบัน ภายใน 180 วัน และมติคณะรัฐมนตรี (23 กุมภาพันธ์ 2559) อนุมัติให้ขยายระยะเวลาการพิจารณาทบทวนเขตสถานบริการออกไปอีก 180 วัน

1. จังหวัดกาฬสินธุ์ จังหวัดขอนแก่น จังหวัดชัยภูมิ จังหวัดตรัง จังหวัดนครพนม และจังหวัด

นครศรีธรรมราช ได้กำหนดพื้นที่เพื่อการอนุญาตให้ตั้งสถานบริการ (Zoning) โดยพิจารณาทบทวนและปรับปรุงการกำหนดเขตพื้นที่ในการอนุญาต และเพิ่มเติมพื้นที่ในการอนุญาตให้ตั้งสถานบริการเพื่อให้มีความเหมาะสมกับสภาพพื้นที่และสถานการณ์บ้านเมืองในปัจจุบัน และมีประสิทธิภาพในการควบคุมดูแลมากยิ่งขึ้น ตามมติคณะรัฐมนตรีดังกล่าว

**สาระสำคัญของร่างพระราชกฤษฎีกา** เป็นการกำหนดเขตพื้นที่เพื่อการอนุญาตให้ตั้งสถานบริการ ในท้องที่จังหวัดกาฬสินธุ์ จังหวัดขอนแก่น จังหวัดชัยภูมิ จังหวัดตรัง จังหวัดนครพนม และจังหวัดนครศรีธรรมราช ดังนี้

|  |  |
| --- | --- |
| **ท้องที่** | **การดำเนินการ** |
| จังหวัดกาฬสินธุ์ จังหวัดนครศรีธรรมราช | ยกเลิกพื้นที่เดิมทั้งหมดแล้วกำหนดพื้นที่อนุญาตขึ้นใหม่ |
| จังหวัดขอนแก่น | ยกเลิกพื้นที่เดิมบางส่วนแล้วกำหนดพื้นที่ใหม่แทนพื้นที่เดิมและกำหนดพื้นที่อนุญาตเพิ่มขึ้นใหม่ |
| จังหวัดชัยภูมิ จังหวัดตรัง จังหวัดนครพนม | คงพื้นที่เดิมไว้และเพิ่มพื้นที่อนุญาตขึ้นใหม่ |

**4. เรื่อง ร่างพระราชกฤษฎีกากำหนดเขตพื้นที่เพื่อการอนุญาตให้ตั้งสถานบริการ รวม 7 ฉบับ**

คณะรัฐมนตรีมีมติอนุมัติหลักการร่างพระราชกฤษฎีกากำหนดเขตพื้นที่เพื่อการอนุญาตให้ตั้งสถานบริการ รวม 7 ฉบับ ประกอบด้วย 1. ร่างพระราชกฤษฎีกากำหนดเขตพื้นที่เพื่อการอนุญาตให้ตั้งสถานบริการในท้องที่จังหวัดนครราชสีมา (ฉบับที่ ..) พ.ศ. .... 2. ร่างพระราชกฤษฎีกากำหนดเขตพื้นที่เพื่อการอนุญาตให้ตั้งสถานบริการในท้องที่จังหวัดร้อยเอ็ด (ฉบับที่ ..) พ.ศ. .... 3. ร่างพระราชกฤษฎีกากำหนดเขตพื้นที่เพื่อการอนุญาตให้ตั้งสถานบริการในท้องที่จังหวัดนครสวรรค์ (ฉบับที่ ..) พ.ศ. .... 4. ร่างพระราชกฤษฎีกากำหนดเขตพื้นที่เพื่อการอนุญาตให้ตั้งสถานบริการในท้องที่จังหวัดสมุทรปราการ (ฉบับที่ ..) พ.ศ. .... 5. ร่างพระราชกฤษฎีกากำหนดเขตพื้นที่เพื่อการอนุญาตให้ตั้งสถานบริการในท้องที่จังหวัดสระบุรี (ฉบับที่ ..) พ.ศ. .... 6. ร่างพระราชกฤษฎีกากำหนดเขตพื้นที่เพื่อการอนุญาตให้ตั้งสถานบริการในท้องที่จังหวัดอุดรธานี (ฉบับที่ ..) พ.ศ. .... 7. ร่างพระราชกฤษฎีกากำหนดเขตพื้นที่เพื่อการอนุญาตให้ตั้งสถานบริการในท้องที่จังหวัดอุตรดิตถ์ (ฉบับที่ ..) พ.ศ. .... ตามที่กระทรวงมหาดไทย (มท.) เสนอ และให้ส่งสำนักงานคณะกรรมการกฤษฎีกาตรวจพิจารณา โดยให้รับความเห็นชอบของกระทรวงทรัพยากรธรรมชาติและสิ่งแวดล้อม และกระทรวงศึกษาธิการไปประกอบการพิจารณาด้วย แล้วดำเนินการต่อไปได้ และมอบหมายให้ มท. รับความเห็นของสำนักงานคณะกรรมการพัฒนาการเศรษฐกิจและสังคมแห่งชาติไปพิจารณาดำเนินการต่อไปด้วย

มท. เสนอว่า

1. คณะรัฐมนตรีได้มีมติ (14 กรกฎาคม 2558) เห็นชอบมาตรการในการป้องกันและแก้ไขปัญหาการแข่งรถยนต์และรถจักรยานยนต์ในทางและการควบคุมสถานบริการหรือสถานประกอบการที่เปิดให้บริการในลักษณะที่คล้ายกับสถานบริการตามที่กระทรวงยุติธรรมเสนอ โดยในส่วนของ มท. ให้พิจารณาทบทวนและปรับปรุงการกำหนดเขตพื้นที่เพื่อการอนุญาตให้ตั้งสถานบริการ (Zoning) ให้เหมาะสมสอดคล้องกับสภาวการณ์ปัจจุบัน ภายใน 180 วัน และมติคณะรัฐมนตรี (23 กุมภาพันธ์ 2559) อนุมัติให้ขยายระยะเวลาการพิจารณาทบทวนเขตสถานบริการออกไปอีก 180 วัน

2. จังหวัดนครราชสีมา จังหวัดร้อยเอ็ด จังหวัดนครสวรรค์ จังหวัดสมุทรปราการ จังหวัดสระบุรี จังหวัดอุดรธานี จังหวัดอุตรดิตถ์ ได้กำหนดพื้นที่เพื่อการอนุญาตให้ตั้งสถานบริการ (Zoning) โดยพิจารณาทบทวนและปรับปรุงการกำหนดเขตพื้นที่ในการอนุญาตและเพิ่มเติมพื้นที่ในการอนุญาตให้ตั้งสถานบริการ เพื่อให้มีความเหมาะสมกับสภาพพื้นที่และสถานการณ์บ้านเมืองในปัจจุบัน และมีประสิทธิภาพในการควบคุมดูแลมากยิ่งขึ้นตามมติคณะรัฐมนตรีดังกล่าว

**สาระสำคัญของร่างพระราชกฤษฎีกา** เป็นการกำหนดเขตพื้นที่เพื่อการอนุญาตให้ตั้งสถาน

บริการ โดยให้คงพื้นที่เดิมไว้และเพิ่มพื้นที่อนุญาตขึ้นใหม่ ในท้องที่จังหวัดนครราชสีมา จังหวัดร้อยเอ็ด จังหวัดนครสวรรค์ จังหวัดสมุทรปราการ จังหวัดสระบุรี จังหวัดอุดรธานี และจังหวัดอุตรดิตถ์

**5. เรื่อง ร่างกฎกระทรวงกำหนดมาตรฐานสินค้าเกษตรสำหรับการปฏิบัติที่ดีสำหรับการผลิตทุเรียนแช่เยือกแข็งเป็นมาตรฐานบังคับ พ.ศ. ....**

คณะรัฐมนตรีมีมติอนุมัติหลักการร่างกฎกระทรวงกำหนดมาตรฐานสินค้าเกษตรสำหรับการปฏิบัติที่ดีสำหรับการผลิตทุเรียนแช่เยือกแข็งเป็นมาตรฐานบังคับ พ.ศ. .... ตามที่กระทรวงเกษตรและสหกรณ์ (กษ.) เสนอ และให้ส่งสำนักงานคณะกรรมการกฤษฎีกาตรวจพิจารณาเป็นเรื่องด่วน แล้วดำเนินการต่อไปได้ และมอบหมายให้ กษ. รับความเห็นของกระทรวงพาณิชย์ และสำนักงานคณะกรรมการพัฒนาการเศรษฐกิจและสังคมแห่งชาติไปพิจารณาดำเนินการต่อไปด้วย

**สาระสำคัญของร่างกฎกระทรวง**

1. กำหนดให้ร่างกฎกระทรวงมีผลใช้บังคับเมื่อพ้นกำหนด 30 วัน นับแต่วันประกาศในราชกิจจานุเบกษาเป็นต้นไป

2. กำหนดให้มาตรฐานสินค้าเกษตรสำหรับการปฏิบัติที่ดีสำหรับการผลิตทุเรียนแช่เยือกแข็งที่ผลิตเพื่อการส่งออก เป็นมาตรฐานบังคับ

**6. เรื่อง ร่างกฎ ก.พ.อ. ว่าด้วยการให้ข้าราชการพลเรือนในสถาบันอุดมศึกษาได้รับเงินเดือน พ.ศ. ....**

**และร่างกฎ ก.พ.อ. ว่าด้วยการกำหนดบัญชีเงินเดือนขั้นต่ำขั้นสูงของข้าราชการพลเรือนในสถาบันอุดมศึกษา**

**(ฉบับที่ ..) พ.ศ. ....**

คณะรัฐมนตรีมีมติอนุมัติหลักการร่างกฎ ก.พ.อ. ว่าด้วยการให้ข้าราชการพลเรือนในสถาบันอุดมศึกษาได้รับเงินเดือน พ.ศ. .... และร่างกฎ ก.พ.อ. ว่าด้วยการกำหนดบัญชีเงินเดือนขั้นต่ำขั้นสูงของข้าราชการพลเรือนในสถาบันอุดมศึกษา (ฉบับที่ ..) พ.ศ. .... รวม 2 ฉบับ ตามที่กระทรวงศึกษาธิการเสนอ และให้ส่งสำนักงานคณะกรรมการกฤษฎีกาตรวจพิจารณา แล้วดำเนินการต่อไปได้

**สาระสำคัญของร่างกฎ ก.พ.อ.**

1. **ร่างกฎ ก.พ.อ. ว่าด้วยการให้ข้าราชการพลเรือนในสถาบันอุดมศึกษาได้รับเงินเดือน พ.ศ. ....** มีสาระสำคัญ ดังนี้

1.1 กำหนดให้ยกเลิกกฎ ก.พ.อ. ว่าด้วยการให้ข้าราชการพลเรือนในสถาบันอุดมศึกษาได้รับเงินเดือน พ.ศ. 2554 และที่แก้ไขเพิ่มเติม

1.2 กำหนดให้ข้าราชการพลเรือนในสถาบันอุดมศึกษาตำแหน่งประเภทผู้บริหาร ประเภททั่วไป และประเภทวิชาชีพเฉพาะหรือเชี่ยวชาญเฉพาะ ซึ่งได้รับเงินเดือนถึงขั้นสูงของอันดับเงินเดือนของตำแหน่ง

ที่ดำรงอยู่ ให้ได้รับเงินเดือนสูงกว่าขั้นสูงของอันดับเงินเดือนเดิม โดยให้ไปอาศัยรับเงินเดือนในตำแหน่งถัดไปอีกหนึ่งตำแหน่ง เว้นแต่

1) ผู้ดำรงตำแหน่งประเภทผู้บริหารระดับผู้อำนวยการสำนักงานอธิการบดีหรือเทียบเท่า ให้รับเงินเดือนของตำแหน่งประเภทวิชาชีพเฉพาะหรือเชี่ยวชาญเฉพาะระดับเชี่ยวชาญพิเศษ

2) ผู้ดำรงตำแหน่งประเภทวิชาชีพเฉพาะหรือเชี่ยวชาญเฉพาะ ระดับเชี่ยวชาญพิเศษ ให้ได้รับเงินเดือนของตำแหน่งวิชาการ ตำแหน่งศาสตราจารย์

3) ผู้ดำรงตำแหน่งประเภททั่วไประดับชำนาญงานพิเศษ ให้ได้รับเงินเดือนของตำแหน่งประเภทวิชาชีพเฉพาะหรือเชี่ยวชาญเฉพาะระดับเชี่ยวชาญ

1.3 กำหนดให้ข้าราชการพลเรือนในสถาบันอุดมศึกษาที่ได้รับแต่งตั้งให้ดำรงตำแหน่งต่างประเภท ต่างสายงาน หรือต่างระดับ และเงินเดือนที่ได้รับสูงกว่าเงินเดือนขั้นสูงของตำแหน่ง ให้ได้รับเงินเดือนเดิม

1.4 กำหนดให้ข้าราชการพลเรือนในสถาบันอุดมศึกษาผู้ดำรงตำแหน่งประเภท สายงาน และระดับใด ให้ได้รับเงินเดือนตามบัญชีเงินเดือนขั้นต่ำขั้นสูงของข้าราชการพลเรือนในสถาบันอุดมศึกษาที่ ก.พ.อ. กำหนด สำหรับประเภทและตำแหน่งหรือระดับนั้น เว้นแต่ผู้ดำรงตำแหน่งประเภททั่วไประดับชำนาญงานพิเศษในสายงานที่ ก.พ.อ. กำหนด ให้ได้รับเงินเดือนไม่เกิน 41,620 บาท

1.5 กำหนดให้ข้าราชการพลเรือนในสถาบันอุดมศึกษาซึ่งจะได้รับเงินเดือนสูงขึ้น และต้องพ้นจากราชการเพราะเหตุเกษียณอายุ ให้ได้รับเงินเดือนในตำแหน่งที่สูงขึ้นในวันที่ 30 กันยายนของปีสุดท้ายก่อนพ้นจากราชการ

2. **ร่างกฎ ก.พ.อ. ว่าด้วยการกำหนดบัญชีเงินเดือนขั้นต่ำขั้นสูงของข้าราชการพลเรือนในสถาบันอุดมศึกษา (ฉบับที่ ..) พ.ศ. ....** มีสาระสำคัญเป็นการปรับปรุงบัญชีเงินเดือนขั้นต่ำขั้นสูงของข้าราชการ พลเรือนในสถาบันอุดมศึกษาตำแหน่งวิชาการ ตำแหน่งศาสตราจารย์ ให้สอดคล้องกับหลักเกณฑ์การได้รับเงินเดือนสูงกว่าขั้นสูงของตำแหน่งที่ได้รับแต่งตั้ง โดยยกเลิกการกำหนดให้ผู้ดำรงตำแหน่งวิชาการ ตำแหน่งศาสตราจารย์ ได้รับเงินเดือนไม่เกิน 74,320 บาท

ทั้งนี้ ให้ร่างกฎ ก.พ.อ. ทั้ง 2 ฉบับ มีผลใช้บังคับตั้งแต่วันที่ 1 ตุลาคม 2559 เป็นต้นไป

**7. เรื่อง ร่างประกาศสำนักนายกรัฐมนตรี เรื่อง หลักเกณฑ์การทับศัพท์ภาษาพม่า (เมียนมา)**

คณะรัฐมนตรีมีมติเห็นชอบในหลักการร่างประกาศสำนักนายกรัฐมนตรี เรื่อง หลักเกณฑ์การทับศัพท์ภาษาพม่า (เมียนมา) ตามที่สำนักงานราชบัณฑิตยสภาเสนอ และให้ส่งคณะกรรมการตรวจสอบร่างกฎหมายและร่างอนุบัญญัติที่เสนอคณะรัฐมนตรีตรวจพิจารณา โดยให้รับข้อสังเกตของสำนักงานคณะกรรมการกฤษฎีกาไปประกอบการพิจารณาด้วย แล้วดำเนินการต่อไปได้ และมอบหมายให้สำนักงานราชบัณฑิตยสภารับความเห็นของกระทรวงการต่างประเทศไปพิจารณาดำเนินการต่อไปด้วย

**สาระสำคัญของร่างประกาศสำนักนายกรัฐมนตรี**

กำหนดหลักเกณฑ์การทับศัพท์ภาษาพม่า (เมียนมา) เพื่อนำไปใช้ในการทับศัพท์ให้เหมาะสมและมีแนวทางที่เป็นมาตรฐานเดียวกัน และเพื่อใช้เป็นมาตรฐานของทางราชการ

**8. เรื่อง การแก้ไขเพิ่มเติมการแบ่งส่วนราชการสำนักงานตำรวจแห่งชาติ (ร่างพระราชกฤษฎีกาแบ่งส่วนราชการสำนักงานตำรวจแห่งชาติ (ฉบับที่ ..) พ.ศ. .... และร่างกฎกระทรวงแบ่งส่วนราชการเป็นกองบังคับการหรือส่วนราชการอย่างอื่นในสำนักงานตำรวจแห่งชาติ (ฉบับที่ ..) พ.ศ. .... รวม 2 ฉบับ**

คณะรัฐมนตรีมีมติอนุมัติหลักการร่างพระราชกฤษฎีกาแบ่งส่วนราชการสำนักงานตำรวจแห่งชาติ (ฉบับที่ ..) พ.ศ. .... และร่างกฎกระทรวงแบ่งส่วนราชการเป็นกองบังคับการหรือส่วนราชการอย่างอื่นในสำนักงานตำรวจแห่งชาติ (ฉบับที่ ..) พ.ศ. .... รวม 2 ฉบับ ตามที่สำนักงานตำรวจแห่งชาติ (ตช.) เสนอ และให้ส่งสำนักงานคณะกรรมการกฤษฎีกาตรวจพิจารณา แล้วดำเนินการต่อไปได้

**สาระสำคัญของร่างพระราชกฤษฎีกาและร่างกฎกระทรวง**

1. **ร่างพระราชกฤษฎีกาแบ่งส่วนราชการสำนักงานตำรวจแห่งชาติ (ฉบับที่ ..) พ.ศ. ....** มี

สาระสำคัญเป็นการแก้ไขเพิ่มเติมพระราชกฤษฎีกาแบ่งส่วนราชการสำนักงานตำรวจแห่งชาติ พ.ศ. 2552 มาตรา 4 และมาตรา 5 ดังต่อไปนี้

1.1 จัดตั้งกองบัญชาการตำรวจท่องเที่ยว โดยยกฐานะจากกองบังคับการตำรวจ

ท่องเที่ยว สังกัดกองบัญชาการตำรวจสอบสวนกลาง (ร่างมาตรา 4,6) และกำหนดหน้าที่ของกองบัญชาการตำรวจท่องเที่ยว

1.2 ยุบรวมศูนย์ปฏิบัติการตำรวจจังหวัดชายแดนภาคใต้เข้ากับตำรวจภูธรภาค 9

**2. ร่างกฎกระทรวงแบ่งส่วนราชการเป็นกองบังคับการหรือส่วนราชการอย่างอื่นในสำนักงานตำรวจแห่งชาติ (ฉบับที่ ..) พ.ศ. ....** มีสาระสำคัญเป็นการแก้ไขเพิ่มเติมกฎกระทรวงแบ่งส่วนราชการเป็นกองบังคับการหรือส่วนราชการอย่างอื่นในสำนักงานตำรวจแห่งชาติ พ.ศ. 2552 ดังต่อไปนี้

2.1 จัดตั้งและกำหนดอำนาจหน้าที่กองบังคับการในสังกัดกองบัญชาการตำรวจท่องเที่ยวที่ยกฐานะจากกองบังคับการตำรวจท่องเที่ยว สังกัดกองบัญชาการตำรวจสอบสวนกลาง

2.2 แบ่งแยกกองกำกับการสุนัขและม้าตำรวจ กองบังคับการสายตรวจและปฏิบัติการพิเศษ กองบัญชาการตำรวจนครบาล เป็นกองกำกับการสุนัขตำรวจ และกองบังคับการม้าตำรวจ กองบังคับการสายตรวจและปฏิบัติการพิเศษ กองบัญชาการตำรวจนครบาล

2.3 ยุบเลิกกองกำกับการ ในกองบังคับการอำนวยการ สังกัดกองบัญชาการตำรวจนครบาล จากเดิมประกอบด้วยฝ่ายอำนวยการ 1-10 ให้คงเหลือประกอบด้วยฝ่ายอำนวยการ 1-7 สำหรับในสังกัดตำรวจภูธรภาค 1-8 จากเดิมประกอบด้วยฝ่ายอำนวยการ 1-9 และตำรวจภูธรภาค 9 จากเดิมประกอบด้วยฝ่ายอำนวยการ 1-10 ให้คงเหลือประกอบด้วยฝ่ายอำนวยการ 1-6

2.4 จัดตั้งและแก้ไขเพิ่มเติมอำนาจหน้าที่กองบังคับการ กองกำกับการในสังกัดตำรวจภูธรภาค 9 เพื่อรองรับการยุบรวมศูนย์ปฏิบัติการตำรวจจังหวัดชายแดนภาคใต้เข้ากับตำรวจภูธรภาค 9

2.5 จัดตั้งฝ่ายบัญชี ส่วนราชการระดับกองกำกับการ ในสังกัดกองบังคับการอำนวยการโรงพยาบาลตำรวจ

**9. เรื่อง ร่างพระราชบัญญัติแผนและขั้นตอนการดำเนินการปฏิรูปประเทศ พ.ศ. .... และร่างพระราชบัญญัติการจัดทำยุทธศาสตร์ชาติ พ.ศ. ....**

คณะรัฐมนตรีมีมติอนุมัติหลักการร่างพระราชบัญญัติแผนและขั้นตอนการดำเนินการปฏิรูปประเทศ พ.ศ. .... และร่างพระราชบัญญัติการจัดทำยุทธศาสตร์ชาติ พ.ศ. .... รวม 2 ฉบับ ที่คณะกรรมการกฤษฎีกา (คณะพิเศษ) ได้ตรวจพิจารณาตามที่สำนักงานคณะกรรมการกฤษฎีกาเสนอ และส่งให้สภานิติบัญญัติแห่งชาติต่อไป

**สาระสำคัญของร่างพระราชบัญญัติ ทั้ง 2 ฉบับ** มีดังนี้

1. **ร่างพระราชบัญญัติแผนและขั้นตอนการดำเนินการปฏิรูปประเทศ พ.ศ. ....**
2. กำหนดเป้าหมายการปฏิรูปประเทศ
3. กำหนดเกี่ยวกับความสอดคล้องของการปฏิรูปประเทศกับการดำเนินการตามยุทธศาสตร์

และแผนแม่บทตามกฎหมายว่าด้วยการจัดทำยุทธศาสตร์ชาติ

1. กำหนดให้มีคณะกรรมการปฏิรูปประเทศแต่ละด้านทำหน้าที่จัดทำร่างแผนการปฏิรูป

ประเทศในด้านที่รับผิดชอบและปฏิบัติหน้าที่อื่นตามที่คณะกรรมการยุทธศาสตร์ชาติมอบหมาย

1. กำหนดองค์ประกอบของแผนการปฏิรูปประเทศ
2. กำหนดวิธีการและระยะเวลาการจัดทำแผนการปฏิรูปประเทศ
3. กำหนดสภาพบังคับของแผนการปฏิรูปประเทศ
4. กำหนดหลักเกณฑ์การแก้ไขปรับปรุงแผนการปฏิรูปประเทศ
5. กำหนดหลักเกณฑ์การติดตาม การตรวจสอบ และการประเมินผล
6. กำหนดมาตรการในกรณีที่ปรากฏว่ามีการดำเนินการที่ไม่สอดคล้องกับแผนการปฏิรูป

ประเทศ

1. กำหนดกลไกการมีส่วนร่วมของประชาชนและหน่วยงานที่เกี่ยวข้องทั้งในขั้นตอนการจัดทำ

ร่างแผนการปฏิรูปประเทศ และขั้นตอนการติดตามการตรวจสอบ และการประเมินผล

1. กำหนดบทเฉพาะกาลรองรับการดำเนินการในวาระเริ่มแรก
2. **ร่างพระราชบัญญัติการจัดทำยุทธศาสตร์ชาติ พ.ศ. ....**
3. กำหนดให้มียุทธศาสตร์ชาติเป็นเป้าหมายในการพัฒนาประเทศอย่างยั่งยืนตาม

หลักธรรมาภิบาลตามกรอบระยะเวลาที่กำหนด

1. กำหนดเกี่ยวกับความสอดคล้องของยุทธศาสตร์ชาติกับการดำเนินการปฏิรูปประเทศ
2. กำหนดให้มีคณะกรรมการยุทธศาสตร์ชาติ โดยมีนายกรัฐมนตรีเป็นประธาน
3. กำหนดสาระที่พึงมีในยุทธศาสตร์ชาติ
4. กำหนดวิธีการและระยะเวลาการจัดทำยุทธศาสตร์ชาติ
5. กำหนดสภาพบังคับของยุทธศาสตร์ชาติ
6. กำหนดหลักเกณฑ์การแก้ไขเพิ่มเติมยุทธศาสตร์ชาติ
7. กำหนดหลักเกณฑ์การจัดทำแผนแม่บทเพื่อให้บรรลุเป้าหมายตามยุทธศาสตร์ชาติ
8. กำหนดสภาพบังคับของแผนแม่บท
9. กำหนดหลักเกณฑ์การติดตาม การตรวจสอบ และการประเมินผล
10. กำหนดมาตรการในกรณีมีการดำเนินการที่ไม่สอดคล้องกับยุทธศาสตร์ชาติหรือแผนแม่บท
11. กำหนดกลไกการมีส่วนร่วมของประชาชน
12. กำหนดบทเฉพาะกาลรองรับการดำเนินการในวาระเริ่มแรก

|  |
| --- |
| **เศรษฐกิจ- สังคม** |

**10. เรื่อง โครงการโรงไฟฟ้าบางปะกง (ทดแทนเครื่องที่ 1-2)**

คณะรัฐมนตรีมีมติเห็นชอบและอนุมัติตามที่กระทรวงพลังงาน (พน.) เสนอ ดังนี้

1. เห็นชอบให้การไฟฟ้าฝ่ายผลิตแห่งประเทศไทยดำเนินโครงการโรงไฟฟ้าบางปะกง (ทดแทน

เครื่องที่ 1-2) ในวงเงินลงทุนรวม 33,942.65 ล้านบาท และให้ดำเนินการให้เป็นไปตามขั้นตอนของกฎหมาย ระเบียบ และมติคณะรัฐมนตรีที่เกี่ยวข้องต่อไป

1. อนุมัติการเบิกจ่ายงบประมาณลงทุนประจำปี 2559 สำหรับโครงการฯ รวมเป็นเงินทั้งสิ้น

3,066.97 ล้านบาท

ทั้งนี้ ในการดำเนินโครงการ ให้การไฟฟ้าฝ่ายผลิตแห่งประเทศไทยดำเนินการ ดังนี้

1. ให้ใช้เงินจากรายได้เป็นลำดับแรกก่อนการใช้เงินกู้และหากจำเป็นต้องใช้เงินกู้ให้กู้ภายใน

ประเทศโดยกระทรวงการคลังไม่ค้ำประกัน

1. ให้มีการบริหารจัดการด้านการเงินและการลงทุนอย่างเหมาะสมและกำหนดแนวทางหรือ

มาตรการบริหารความเสี่ยงด้านอัตราแลกเปลี่ยนเงินตราต่างประเทศเพื่อให้เกิดประโยชน์สูงสุดต่อโครงการและคุ้มค่าต่อการลงทุนต่อไป

1. ให้ดำเนินการตามมติคณะกรรมการสิ่งแวดล้อมแห่งชาติและปฏิบัติตามมาตรการป้องกัน

และแก้ไขผลกระทบสิ่งแวดล้อม และมาตรการติดตามตรวจสอบผลกระทบสิ่งแวดล้อมตามที่กำหนดไว้ในรายงานผลกระทบสิ่งแวดล้อมสำหรับโครงการหรือกิจการที่อาจก่อให้เกิดผลกระทบต่อชุมชนอย่างรุนแรงทั้งทางด้านคุณภาพสิ่งแวดล้อมและสุขภาพของโครงการอย่างเคร่งครัด นอกจากนี้ ให้พิจารณากำหนดมาตรการเพื่อลดผลกระทบที่อาจเกิดขึ้นจากการดำเนินโครงการโดยเฉพาะผลกระทบด้านสิ่งแวดล้อม เช่น ผลกระทบต่อการนำน้ำในแม่น้ำบางปะกงไปใช้เพื่อการเกษตร การอุปโภค บริโภค

1. ให้ประชาสัมพันธ์ ชี้แจง สร้างความรู้ความเข้าใจแก่ประชาชนและชุมชนเกี่ยวกับการ

ดำเนินโครงการ เช่น ประโยชน์ที่จะได้รับจากการดำเนินโครงการ เพื่อให้เกิดการยอมรับและให้ความร่วมมือในการดำเนินโครงการ รวมทั้งให้ความสำคัญกับการมีส่วนร่วมของประชาชนในพื้นที่ด้วย เช่น การจัดหาแรงงานในพื้นที่ เป็นต้น

**สาระสำคัญของเรื่อง**

พน. รายงานว่า โครงการโรงไฟฟ้าบางปะกง (ทดแทนเครื่องที่ 1-2) เป็นโครงการที่บรรจุอยู่ในแผน PDP 2010 ฉบับปรับปรุงครั้งที่ 3 และแผน PDP 2015 โดยเป็นการก่อสร้างโรงไฟฟ้าเพื่อทดแทนกำลังผลิต ที่หายไปในระบบของโรงไฟฟ้าพลังความร้อนบางปะกง เครื่องที่ 1 และ 2 เดิม ขนาด 1,050 เมกะวัตต์ ซึ่งได้ถูกปลดออกจากระบบไฟฟ้าตามอายุของโรงไฟฟ้าแล้วตั้งแต่ปี 2557 และเพื่อเสริมความมั่นคงของระบบไฟฟ้าในพื้นที่กรุงเทพฯ และปริมณฑล ซึ่งเป็นจุดเสี่ยงและมีความสำคัญต่อประเทศ

**ที่ตั้งโครงการ** ตั้งอยู่ภายในบริเวณโรงไฟฟ้าบางปะกง ตำบลท่าข้าม อำเภอบางปะกง จังหวัดฉะเชิงเทรา บนพื้นที่เดิมของโรงไฟฟ้าความร้อนร่วมบางปะกง ชุดที่ 1-2 ทางด้านทิศเหนือของโรงไฟฟ้าบางปะกง ติดกับแม่น้ำบางปะกง มีเนื้อที่ประมาณ 50 ไร่ เป็นโรงไฟฟ้าพลังความร้อนร่วมใช้ผลิตพลังงานไฟฟ้าฐาน มีขนาดกำลังผลิตไฟฟ้าสุทธิประมาณ 1,300 เมกะวัตต์ ประกอบด้วยหน่วยผลิตไฟฟ้า จำนวน 2 หน่วย ขนาดกำลังผลิตไฟฟ้าสุทธิประมาณ 650 เมกะวัตต์ต่อหน่วย โรงไฟฟ้ามีประสิทธิภาพในการผลิตไฟฟ้าเฉลี่ยตลอดอายุการใช้งานโรงไฟฟ้า 25 ปี ประมาณร้อยละ 51.78

**11. เรื่อง การปรับปรุงแนวทางการจัดส่วนราชการในภูมิภาค**

คณะรัฐมนตรีมีมติเห็นชอบการปรับปรุงแนวทางการจัดส่วนราชการในภูมิภาค ตาม (ร่าง)

แนวทางการจัดส่วนราชการในภูมิภาค (ฉบับปรับปรุง) รวมทั้งเงื่อนไขที่จะไม่กระทบกับการจัดส่วนราชการในภูมิภาคที่กำหนดไว้เดิม และการจัดตั้งหน่วยงานตามมติคณะรัฐมนตรีเพื่อรับผิดชอบงานตามนโยบายสำคัญเร่งด่วนของรัฐบาล ตามที่สำนักงาน ก.พ.ร. เสนอ

**สาระสำคัญของการปรับปรุงแนวทาการจัดส่วนราชการในภูมิภาค** มีวัตถุประสงค์เพื่อให้ภาครัฐ

มีขนาดที่เหมาะสม เพิ่มประสิทธิภาพในการปฏิบัติงาน ลดความซ้ำซ้อนของภารกิจรัฐ เกิดความคุ้มค่าของการใช้งบประมาณและทรัพยากรทางการบริหาร และยกระดับความเป็นเอกภาพของการบริหารราชการในพื้นที่

โดยแนวทางการจัดส่วนราชการในภูมิภาคที่ปรับปรุงนั้น จะเน้นหลักการดำเนินบทบาทภารกิจที่จำเป็นเพื่อตอบสนองต่อความต้องการของประชาชนในส่วนที่ราชการส่วนท้องถิ่นไม่สามารถปฏิบัติได้ ทั้งนี้ สำนักงาน ก.พ.ร. ได้จัดทำเป็น (ร่าง) แนวทางการจัดส่วนราชการในภูมิภาค (ฉบับปรับปรุง) ซึ่งมีกรอบแนวคิดของการพิจารณาจัดส่วนราชการ

ในภูมิภาค 4 ประการ เช่นเดียวกับแนวทางการจัดส่วนราชการในภูมิภาคตามมติคณะรัฐมนตรี (18 ก.ย. 50) และแนวทางการพิจารณาจัดส่วนราชการในภูมิภาคยังคงแบ่งเป็น 2 ประการ คือ การจัดตั้งหน่วยงานของราชการบริหารส่วนกลางในภูมิภาค และการจัดตั้งส่วนราชการส่วนภูมิภาคของกระทรวง ทบวง กรม โดยในแต่ละรูปแบบ

จะประกอบด้วย หลักการ แนวทางการพิจารณา รูปแบบ และการดำเนินการ

ทั้งนี้ แนวทางการจัดตั้งหน่วยงานของราชการส่วนกลางในภูมิภาคจะต้องคำนึงถึงความเป็นเอกภาพในการบริหารจัดการในพื้นที่และความซ้ำซ้อนในเชิงภารกิจของรัฐที่เป็นผลให้เกิดความสิ้นเปลืองในทรัพยากรทางการบริการของรัฐได้ แนวทางนี้จึงอยู่ในฐานของความพยายามที่จะลดจำนวนของหน่วยงานที่เป็นส่วนกลางไปตั้งในภูมิภาคให้ได้ โดยเน้นไปที่ส่วนราชการที่ปรากฏในกฎกระทรวงก่อน สำหรับส่วนราชการที่ไม่ปรากฏในกฎกระทรวงนั้น ควรต้องมีมาตรการที่จะรณรงค์ให้ส่วนราชการงดเว้นหรือเข้มงวดต่อการจัดตั้งหน่วยงานภายในให้คงเฉพาะ

ที่จำเป็นและมีความสำคัญต่อประสิทธิภาพในการปฏิบัติงานภาครัฐ และสร้างความพึงพอใจให้กับประชาชนโดยรวม และต้องอยู่บน 3 หลักการ ดังนี้

1) **หลักการในเชิงภารกิจ** คำนึงถึงความซ้ำซ้อนในเชิงภารกิจของรัฐและกระบวนการปฏิบัติงานตามภารกิจนั้น ๆ เช่น ภารกิจงานด้านวิชาการและเทคนิคชั้นสูงที่มีการศึกษา วิเคราะห์ วิจัย หรือกระบวนการปฏิบัติงานที่จำเป็นอื่น ๆ ที่ต้องลงไปปฏิบัติงานในพื้นที่ โดยเฉพาะในเรื่องของการทดลองหรือการเป็นห้องปฏิบัติการวิชาการ

2) **หลักการในเชิงระบบและประสิทธิภาพการปฏิบัติงาน** คำนึงถึงความเป็นเอกภาพในการบริหารจัดการในพื้นที่ เพื่อให้มีเอกภาพและศักยภาพในการนำเอานโยบายของรัฐบาลไปปฏิบัติให้เกิดผลในระดับพื้นที่ ได้อย่างมีประสิทธิภาพและประสิทธิผล

3) **หลักการในเชิงโครงสร้าง** คำนึงถึงหลักความคุ้มค่าของการใช้ทรัพยากรภาครัฐในกำหนดจำนวนหน่วยงานภาครัฐให้เหมาะสมกับภารกิจและปริมาณงาน

**สำหรับแนวทางการจัดตั้งส่วนราชการส่วนภูมิภาคของกระทรวง ทบวง กรม** ภารกิจที่จะนำมาจัดตั้งหน่วยงานที่เป็นราชการส่วนภูมิภาคจะต้องเกี่ยวข้องกับการให้บริการประชาชน ซึ่งเป็นภารกิจที่ไม่ซ้ำซ้อนกับภารกิจที่มีการกระจายอำนาจและที่องค์กรปกครองส่วนท้องถิ่น (อปท.) ดำเนินการ ทั้งนี้ การให้บริการดังกล่าวจำเป็นต้องเน้นความรวดเร็ว ฉับไวในการให้บริการแก่ประชาชนโดยตรง การควบคุม ตรวจสอบ กำกับดูแลให้เป็นไปตามอำนาจหน้าที่ของส่วนราชการตามที่กฎหมายกำหนด โดยอยู่บน 3 หลักการ ดังนี้

1) **หลักการในเชิงภารกิจ** หลักความสัมพันธ์ในเชิงภารกิจภาครัฐ ราชการ ส่วนภูมิภาคจะ ดำเนินภารกิจเกี่ยวกับการบังคับใช้และกำกับดูแลให้เป็นไปตามกฎหมายในพื้นที่และการบริการที่เกี่ยวข้อง ทั้งนี้ ต้องมิใช่ภารกิจที่ อปท. ดำเนินการอยู่

2) **หลักการในเชิงระบบและประสิทธิภาพการปฏิบัติงาน** หลักการบริหารเชิงพื้นที่ที่เน้นการ บูรณาการการทำงานร่วมกันหรือมอบหมายให้หน่วยงานหรือภาคส่วนอื่นดำเนินการแทน

3) **หลักการในเชิงโครงสร้าง** หลักความคุ้มค่าและความเป็นเอกภาพในการบริหารจัดการ โดยมีศูนย์รวมภารกิจหรือกิจกรรมที่เกี่ยวข้องเข้าไว้ด้วยกัน เพื่อนำนโยบายของรัฐบาลไปปฏิบัติให้เกิดผลในระดับพื้นที่ ได้อย่างมีประสิทธิภาพและประสิทธิผล

**12. เรื่อง ขออนุมัติกรอบอัตรากำลังพนักงานราชการ กองอำนวยการรักษาความมั่นคงภายในราชอาณาจักร**

คณะรัฐมนตรีมีมติอนุมัติกรอบอัตรากำลังพนักงานราชการกองอำนวยการรักษาความมั่นคงภายในราชอาณาจักร (กอ.รมน.) จำนวน 165 อัตรา ตามที่ กอ.รมน. เสนอ โดยให้ กอ.รมน. ใช้ระเบียบสำนักนายกรัฐมนตรีว่าด้วยพนักงานราชการ พ.ศ. 2547 มาใช้พิจารณาดำเนินการโดยอนุโลม สำหรับงบประมาณเพื่อรองรับพนักงานราชการ กอ.รมน. ให้เป็นไปตามความเห็นของสำนักงบประมาณ

ทั้งนี้ ให้ กอ.รมน. ดำเนินการจัดหาพนักงานราชการ กอ.รมน. เข้าปฏิบัติหน้าที่ในแต่ละปีตามแผนการจัดหาพนักงานราชการที่กำหนดไว้โดยพิจารณาจากความจำเป็นเร่งด่วนและความเหมาะสมให้สอดคล้องกับภารกิจของ กอ.รมน. โดยให้อยู่ภายในกรอบอัตรากำลังลูกจ้างชั่วคราวที่ว่างลงแล้ว จำนวน 75 อัตรา ก่อน ส่วนอัตราที่ยังมีคนครองที่เหลือ จำนวน 90 อัตรา ให้พิจารณากำหนดกรอบอัตรากำลังพนักงานราชการเมื่อมีอัตราลูกจ้างชั่วคราวดังกล่าวว่างลง เพื่อมิให้การจ้างบุคลากรที่ซ้ำซ้อนกับบุคลากรที่มีอยู่ ทั้งนี้ ให้ กอ.รมน. กำหนดหน้าที่ความรับผิดชอบของพนักงานราชการดังกล่าวให้มีความชัดเจนและไม่ซ้ำซ้อนกับบุคลากรที่มีอยู่โดยคำนึงถึงภาระงบประมาณด้วย

**13. เรื่อง แนวทางและมาตรการรณรงค์เพื่อสืบสานคุณค่าทางวัฒนธรรมเนื่องในประเพณีสงกรานต์ ประจำปีพุทธศักราช 2560 (สงกรานต์แบบไทย ใช้น้ำอย่างรู้คุณค่า ทุกชีวาปลอดภัย)**

คณะรัฐมนตรีมีมติรับทราบแนวทางและมาตรการรณรงค์ตามแนวคิด “สงกรานต์แบบไทย ใช้น้ำอย่างรู้คุณค่า ทุกชีวาปลอดภัย” เนื่องในประเพณีสงกรานต์ ประจำปีพุทธศักราช 2560 ตามที่กระทรวงวัฒนธรรม (วธ.) เสนอ

**สาระสำคัญของเรื่อง**

วธ.รายงานว่า

**แนวทางการดำเนินการภายใต้แนวคิด “สงกรานต์แบบไทย ใช้น้ำอย่างรู้คุณค่า ทุกชีวาปลอดภัย”** สื่อความหมายดังนี้ **1) สงกรานต์แบบไทย** หมายถึง การอนุรักษ์ สืบสานและส่งเสริมประเพณีสงกรานต์แบบไทย ที่ทรงคุณค่าสาระอันดีงาม และการปฏิบัติตามแบบของประเพณีวัฒนธรรมที่เหมาะสม **2) ใช้น้ำอย่างรู้คุณค่า** หมายถึง การเล่นน้ำในประเพณีสงกรานต์อย่างเหมาะสมมีการวางแผนในการใช้น้ำอย่างประหยัด มีประสิทธิภาพ คุ้มค่า ไม่ฟุ่มเฟื่อย และมีจุดมุ่งหมายการใช้น้ำที่ชัดเจน โดยที่ยังคงไว้คุณค่าและสาระในการใช้น้ำในเทศกาลสงกรานต์ และ **3) ทุกชีวาปลอดภัย** หมายถึง การรักษาความปลอดภัยในเทศกาลสงกรานต์ด้วยการเคารพกฎจราจรอย่างเคร่งครัด การรักษาระเบียบวินัยจราจร รวมถึงการแสดงความมีน้ำใจต่อผู้อื่นในการใช้ถนนหนทางการขับขี่ยานพาหนะด้วยความระมัดระวัง

**มาตรการรณรงค์**

1. **การรณรงค์เรื่อง “สงกรานต์แบบไทย”** ประกอบด้วย 1**) การส่งเสริมให้เกิด “1 อำเภอ 1**

**ลานวัฒนธรรม”** เพื่อเปิดพื้นที่ส่งเสริมการจัดกิจกรรมทางศาสนาและวัฒนธรรมสำหรับประชาชนในเทศกาลสงกรานต์ และร่วมกันสืบสานประเพณีที่ดีงาม เหมาะสม เช่น การจัดกิจกรรมฟังเทศน์ ฟังธรรม การทำบุญ ตักบาตร การจัดรดน้ำขอพรผู้ใหญ่และจัดการแสดงทางวัฒนธรรม เป็นต้น รวมถึงการละเล่นสงกรานต์ที่เหมาะสม **2) ขอความร่วมมือประชาชนช่วยกันสืบสานประเพณีสงกรานต์แบบไทย** โดยการปฏิบัติตามแนวทางประเพณีสงกรานต์ที่เหมาะสม เช่น การเข้าวัด ตักบาตร ทำบุญ ฟังเทศน์ ฟังธรรมหรือส่วนผู้ที่นับถือศาสนาอื่นก็สามารถ ปฏิบัติตามหลักศาสนาของตน **3) ขอความร่วมมือรณรงค์เรื่องการแต่งกายในเทศกาลสงกรานต์ด้วยความสุภาพเหมาะสมกับเทศกาลฯ รวมถึงการแต่งกายที่เหมาะสมกับสถานการณ์**  เช่น การแต่งกายด้วยผ้าไทย เสื้อลายดอกหรือลายผ้าขาวม้าที่เหมาะสม และ **4)** **ขอความร่วมมือจากผู้ประกอบการในการจัดแสดงทางวัฒนธรรมหรือการแสดงต่าง ๆ** ให้คำนึงถึงความเหมาะสมต่อคุณค่าและเนื้อหาสาระของประเพณีสงกรานต์ สถานการณ์ กาลเทศะของประเทศไทยในปัจจุบัน

1. **การรณรงค์เรื่อง “การใช้น้ำอย่างรู้คุณค่า”** ประกอบด้วย **1) ขอความร่วมมือประชาชนใน**

**การเล่นน้ำอย่างรู้คุณค่าโดยไม่สิ้นเปลือง** เช่น การใช้ขันน้ำรดน้ำ เป็นต้น **2) ขอความร่วมมือหน่วยงานต่าง ๆ ที่จัดสถานที่ในการเล่นสาดน้ำให้แก่ประชาชนหรือการกำหนดพื้นที่เล่นสาดน้ำ (Zoning)** ให้คำนึงถึงความเหมาะสมของอุปกรณ์ ปริมาณการใช้น้ำอย่างเหมาะสม

1. **การรณรงค์เรื่อง “การกำหนดมาตรการด้านความปลอดภัย** ประกอบด้วย
2. **ขอความร่วมมือจากหน่วยงานเอกชน ผู้ประกอบการสถานบันเทิงหรือผู้จัดกิจกรรมการ**

**แสดงรื่นเริงในพื้นที่ต่าง ๆ** สำรวจความเรียบร้อยของประชาชนผู้เข้าร่วมกิจกรรมเพื่อความปลอดภัยให้แก่ประชาชน

1. **ขอความร่วมมือประชาชนปฏิบัติตามคุณค่าของประเพณีสงกรานต์และตามกฎระเบียบ**

**ต่าง ๆ** เพื่อให้เทศกาลสงกรานต์เป็นเทศกาลที่งดงามทรงคุณค่า และสามารถสื่อไปยังสายตาของชาวต่างชาติ ถึงความปลอดภัย

1. **ขอความร่วมมือประชาชนที่ขับขี่ยานพาหนะและประชาชนที่ใช้ถนนหนทางต่าง ๆ**

**ให้ปฏิบัติตามกฎหมาย กฎจราจรอย่างเคร่งครัด** รวมถึงร่วมกันช่วยสอดส่อง ดูแล ตักเตือน หรือแจ้งเจ้าหน้าที่ ในกรณีที่พบเห็นผู้ที่ปฏิบัติตนไม่เหมาะสม เช่น การขับขี่ด้วยความมึนเมา เป็นต้น และ

**4) ขอความร่วมมือสถานประกอบการขนส่ง และประชาชนเตรียมพร้อมในการขับขี่ยานพาหนะในระยะทางไกล** โดยขอความร่วมมือในการตรวจสภาพยานพาหนะเพื่อให้อยู่ในสภาพที่พร้อมใช้งานมากที่สุด

**14. เรื่อง แผนปฏิบัติการป้องกันอุบัติเหตุและอำนวยความสะดวกในการเดินทางช่วงเทศกาลสงกรานต์ 2560 ของกระทรวงคมนาคม (ระหว่างวันที่ 5 – 18 เมษายน 2560)**

คณะรัฐมนตรีมีมติรับทราบแผนปฏิบัติการป้องกันอุบัติเหตุและอำนวยความสะดวกในการเดินทางช่วงเทศกาลสงกรานต์ 2560 ของกระทรวงคมนาคม (ระหว่างวันที่ 5 – 18 เมษายน 2560) ตามที่กระทรวงคมนาคม (คค.) เสนอ

**สาระสำคัญของแผนปฏิบัติการฯ** ดำเนินการ ระหว่างวันที่ 5 – 18 เมษายน 2560 เนื่องจากวันที่ 6 เมษายน 2560 เป็นวันหยุดราชการ และ คค. คาดว่าจะมีประชาชนเดินทางไปท่องเที่ยวและกลับภูมิลำเนาจำนวนมาก วัตถุประสงค์เพื่อป้องกันและลดจำนวนการเกิดอุบัติเหตุ โดยจะอำนวยความสะดวกในการเดินทางของประชาชน ด้วยระบบขนส่งสาธารณะที่เพียงพอ ไม่ล่าช้าและไม่มีผู้โดยสารตกค้างที่สถานีขนส่ง

**แผนป้องกันและลดอุบัติเหตุ** มีดังนี้

1. **ทางถนน** มี 2 แนวทาง คือ **แนวทางป้องกันการเกิดอุบัติเหตุ** ได้แก่ 1) ตรวจสภาพความพร้อมของทาง และจัดช่องทางพิเศษ/ปรับปรุงเส้นทางให้รองรับการเดินทางของประชาชน 2) บังคับใช้กฎหมายที่เกี่ยวข้องอย่างเคร่งครัดและต่อเนื่อง 3) ตั้งด่านตรวจร่วมระหว่างเจ้าหน้าที่ตำรวจและท้องถิ่นเพื่อจับความเร็ว สกัดเมาแล้วขับ และตรวจความพร้อมของผู้ขับขี่ 4) บริการตรวจสภาพความพร้อมของยานพาหนะ โดยเฉพาะรถโดยสารสาธารณะต้องได้รับการตรวจสภาพรถ และติดตั้ง GPS ทุกคัน และ 5) ประชาสัมพันธ์เกี่ยวกับการขับขี่และการเล่นน้ำสงกรานต์อย่างปลอดภัย **แนวทางแก้ไขหลังการเกิดอุบัติเหตุ** จัดให้มีการสืบสวนอุบัติเหตุทางถนนเพื่อวิเคราะห์อุบัติเหตุและกำหนดแนวทางแก้ไขปัญหาต่อไป

2. **ทางน้ำ** เพิ่มจำนวนเจ้าหน้าที่และเรือตรวจการณ์เพื่อตรวจสภาพความพร้อมของเรือ เพิ่มความเข้มงวดการรักษาความปลอดภัยท่าเรือ รวมถึงความปลอดภัยของชีวิตและทรัพย์สินของผู้โดยสารและผู้ใช้บริการ

3. **ทางราง** จัดพนักงานตรวจสอบเส้นทางรถไฟ โดยเพิ่มความถี่การตรวจมากกว่าในช่วงปกติควบคุมความปลอดภัยภายในสถานีและบนขบวนรถ รวมถึงเฝ้าระวังอุบัติเหตุ บริเวณทางผ่าน (จุดตัดถนน) และภายในสถานีรถไฟรวมทั้งบริเวณโดยรอบ

4. **ทางอากาศ** เข้มงวดการรักษาความปลอดภัยท่าอากาศยานและอาคารผู้โดยสาร รวมถึงความปลอดภัยของชีวิตและทรัพย์สินของผู้โดยสารและผู้ใช้บริการ ตลอดจนการวางสิ่งของสัมภาระโดยไม่มีผู้รับผิดชอบ

**แผนอำนวยความสะดวกในการเดินทางของประชาชน มีการจัดตั้งจุดให้บริการประชาชนระหว่างเดินทาง**ทั้งทางถนนและทางน้ำ เพื่ออำนวยความสะดวกและความปลอดภัยในการเดินทางของประชาชนจำนวนทั้งสิ้น 718 จุด ทั่วประเทศ เพื่อให้บริการที่พักผ่อน น้ำดื่ม ห้องสุขา ผ้าเย็น รวมถึงบริการข้อมูลการเดินทาง และบริการตรวจสภาพรถ เติมลมยาง น้ำ น้ำกลั่น และเปลี่ยนอะไหล่บางรายการฟรี

**การให้บริการระบบขนส่งสาธารณะ** จัดเตรียมพื้นที่สถานีขนส่ง ชานชาลาและพื้นที่จอดรถสำรองให้เพียงพอกับความต้องการเดินทางของประชาชน รวมทั้งจัดเตรียมและเพิ่มจำนวนรถโดยสาร เพิ่มจำนวนตู้โดยสารรถไฟและเที่ยววิ่ง เพิ่มเที่ยวบินเสริมพิเศษ เพื่อรองรับปริมาณการเดินทาง จำนวน 521,996 เที่ยว รองรับผู้โดยสาร 35,624,400 คน / เที่ยว เพิ่มขึ้นร้อยละ 75.40 จากเทศกาลสงกรานต์ปี 2559

**15. เรื่อง แผนบูรณาการป้องกันและลดอุบัติเหตุทางถนนช่วงเทศกาลสงกรานต์ พ.ศ. 2560**

คณะรัฐมนตรีมีมติรับทราบแผนบูรณาการป้องกันและลดอุบัติเหตุทางถนนช่วงเทศกาลสงกรานต์ พ.ศ. 2560 ตามที่รัฐมนตรีว่าการกระทรวงมหาดไทย ผู้อำนวยการศูนย์อำนวยการความปลอดภัยทางถนน เสนอเพื่อให้หน่วยงานที่เกี่ยวข้อง เช่น กระทรวงกลาโหม กระทรวงการพัฒนาสังคมและความมั่นคงของมนุษย์ กระทรวงการท่องเที่ยวและกีฬา กระทรวงคมนาคม กระทรวงสาธารณสุข สำนักงานตำรวจแห่งชาติ องค์กรปกครอง ส่วนท้องถิ่น จังหวัดและกรุงเทพมหานครใช้เป็นกรอบแนวทางในการดำเนินการ

**สาระสำคัญของแผนบูรณาการฯ** ใช้**ชื่อในการรณรงค์** **“ขับรถมีน้ำใจ รักษาวินัยจราจร”** แบ่งการดำเนินงานออกเป็น 2 ช่วง ดังนี้ 1. **ช่วงการรณรงค์และเสริมสร้างวินัย** ระหว่างวันที่ 22 มีนาคม – 10 เมษายน 2560 และดำเนินการอย่างต่อเนื่อง 2. **ช่วงควบคุมเข้มข้น** ระหว่างวันที่ 11-17 เมษายน 2560  **เป้าหมายการดำเนินงาน**จำนวนการเกิดอุบัติเหตุทางถนน จำนวนผู้เสียชีวิต และจำนวนผู้บาดเจ็บ (Admit) ลดลงให้เหลือน้อยที่สุด โดยให้จังหวัด อำเภอ และองค์กรปกครองส่วนท้องถิ่นเป็นผู้กำหนดเป้าหมายการดำเนินงานด้วยตนเอง

**มาตรการป้องกันและลดอุบัติเหตุทางถนน** ให้หน่วยงานที่เกี่ยวข้องบูรณาการร่วมกับทุกภาคส่วนท้องถิ่น ทั้งภาครัฐ ภาคเอกชน หน่วยทหาร ในพื้นที่ และภาคประชาชนนำมาตรการดังกล่าวไปใช้เป็นแนวทางในการดำเนินการอย่างเคร่งครัด จริงจัง และต่อเนื่อง ประกอบด้วย

                   1. **มาตรการด้านกายภาพ** เช่น ตรวจสอบลักษณะกายภาพ ปรับปรุงและซ่อมแซมถนน สำรวจ จุดเสี่ยง จุดอันตราย และปรับปรุงแก้ไขให้มีความปลอดภัย

                   2. **มาตรการด้านยานพาหนะ** เช่น ตรวจสอบมาตรฐานความปลอดภัยของยานพาหนะ กำหนดมาตรการ แนวทาง เพื่อกำกับ ควบคุม ดูแลยานพาหนะ โดยให้เน้นการควบคุมดูแลรถโดยสารสาธารณะและ รถโดยสารไม่ประจำทาง

                   3. **มาตรการด้านการสัญจร** เช่น จัดให้มีถนนปลอดภัยในพื้นที่ “1 ท้องถิ่น 1 ถนนปลอดภัย” กำหนดมาตรการ แนวทางในการดูแลความปลอดภัยของนักท่องเที่ยวทั้งชาวไทยและชาวต่างชาติ อำนวยความสะดวกด้านการจราจรแก่ประชาชนผู้ใช้รถ ใช้ถนน และสนับสนุนเจ้าหน้าที่และวัสดุอุปกรณ์ในการปฏิบัติ รวมทั้งจัดจุดพักรถ จุดบริการให้เพียงพอ

                   4. **มาตรการด้านการบังคับใช้กฎหมาย**เช่น บังคับใช้กฎหมายที่เกี่ยวข้องอย่างเคร่งครัดจริงจัง และต่อเนื่อง โดยเน้นการลดพฤติกรรมเสี่ยงหลักที่ก่อให้เกิดอุบัติเหตุ (เมาสุราแล้วขับขี่ยานพาหนะและขับรถเร็วเกินกว่ากฎหมายกำหนด) จัดตั้งจุดตรวจให้สอดคล้องกับสถานการณ์การเกิดอุบัติเหตุในพื้นที่ โดยให้เพิ่มความเข้มข้นการจัดตั้งจุดตรวจในช่วงเวลา 16.00-20.00 น. กำหนดพื้นที่เล่นน้ำสงกรานต์ที่มีความปลอดภัยและปลอดเครื่องดื่มแอลกอฮอล์ (Zoning) และกำหนดวีธีเล่นน้ำสงกรานต์ตามวิถีไทย นำแนวทาง“ประชารัฐ” มาใช้เป็นกลไกในการควบคุมปัจจัยเสี่ยง และเฝ้าระวังกำกับ ป้องปรามผู้ที่มีพฤติกรรมเสี่ยงในพื้นที่ โดยให้จัดตั้ง “ด่านชุมชน” เพื่อลดปัจจัยเสี่ยงในพื้นที่

                   5. **มาตรการความปลอดภัยการคมนาคมทางน้ำ**เช่น จัดตั้งศูนย์อำนวยความสะดวกและความปลอดภัยทางน้ำประจำท่าเทียบเรือ ตรวจเรือโดยสารและโป๊ะเทียบเรือ ประสานงานผู้ประกอบการเรือโดยสารจัดเรือโดยสารไว้บริการให้เพียงพอ

                   6**. มาตรการด้านการช่วยเหลือหลังเกิดอุบัติเหตุ** เช่น ให้ความช่วยเหลือและเยียวยาหลังเกิดอุบัติเหตุ และประชาสัมพันธ์ระบบการช่วยเหลือต่าง ๆ ที่ผู้ประสบเหตุควรจะได้รับ รวมทั้งประชาสัมพันธ์ให้ผู้ขับขี่ยานพาหนะทำประกันภัย ตามพระราชบัญญัติคุ้มครองผู้ประสบภัยจากรถ พ.ศ. 2535

**16. เรื่อง แนวทางการจัดทำและการเสนอร่างกฎหมายตามบทบัญญัติมาตรา 77 ของรัฐธรรมนูญแห่งราชอาณาจักรไทย**

               คณะรัฐมนตรีมีมติเห็นชอบตามที่สำนักเลขาธิการคณะรัฐมนตรี (สลค.) เสนอ ดังนี้

                   1. แนวทางการจัดทำและการเสนอร่างกฎหมายตามบทบัญญัติมาตรา 77 ของรัฐธรรมนูญแห่งราชอาณาจักรไทย ที่ สลค. ร่วมกับสำนักงานคณะกรรมการฤษฎีกา (สคก.) จัดทำขึ้น เพื่อให้หน่วยงานของรัฐถือปฏิบัติอย่างเคร่งครัดต่อไป

                   2. หลักเกณฑ์ในการตรวจสอบความจำเป็นในการตราพระราชบัญญัติ (Checklist) ที่ สลค. ร่วมกับ สคก. ปรับปรุงขึ้น เพื่อให้เป็นไปตามแนวทางการจัดทำและการเสนอร่างกฎหมายตามบทบัญญัติมาตรา 77 ของรัฐธรรมนูญแห่งราชอาณาจักรไทยตามข้อ 1 และมติคณะรัฐมนตรีเมื่อวันที่ 3 พฤษภาคม 2559 [เรื่อง นโยบายการปฏิรูปกฎหมายในส่วนที่เกี่ยวกับฝ่ายบริหาร] โดยให้เป็นหลักเกณฑ์ในการตรวจสอบความจำเป็นในการตราพระราชบัญญัติท้ายระเบียบว่าด้วยหลักเกณฑ์และวิธีการเสนอเรื่องต่อคณะรัฐมนตรี พ.ศ. 2548 และให้หน่วยงานของรัฐถือปฏิบัติอย่างเคร่งครัดต่อไป

**สาระสำคัญของเรื่อง**

                   1. สลค. และ สคก. ได้ร่วมกันพิจารณาเกี่ยวกับบทบัญญัติของรัฐธรรมนูญแห่งราชอาณาจักรไทยซึ่งอยู่ระหว่างดำเนินการเพื่อเตรียมประกาศใช้บังคับ เห็นว่า บทบัญญัติของรัฐธรรมนูญในส่วนของ**การตรากฎหมายในระดับพระราชบัญญัติ**ได้บัญญัติเพิ่มเติมหรือแตกต่างจากที่เคยบัญญัติไว้ในรัฐธรรมนูญฉบับที่ผ่านมาหลายประการ ซึ่งหน่วยงานของรัฐต้องเตรียมความพร้อมในการดำเนินการเพื่อให้การตรากฎหมายภายหลังรัฐธรรมนูญประกาศใช้บังคับแล้วเป็นไปอย่างราบรื่นและเป็นไปตามที่รัฐธรรมนูญบัญญัติไว้ ซึ่งในหมวด 3 สิทธิและเสรีภาพของปวงชนชาวไทย และหมวด 6 แนวนโยบายแห่งรัฐ มาตรา 77 ของรัฐธรรมนูญแห่งราชอาณาจักรไทยได้บัญญัติเกี่ยวกับการตรากฎหมายไว้ สรุปเป็น**มาตราในการตรากฎหมายไว้ 4 มาตรการ**คือ 1) มาตรการ**ทั่วไป**  2) มาตรการ**ก่อน**การตรากฎหมาย 3) มาตรการ**ภายหลัง**การตรากฎหมาย และ 4) มาตรการ**ควบคุมเนื้อหา**ของกฎหมาย

                   2. เพื่อให้การตรากฎหมายของหน่วยงานของรัฐเป็นไปตามบทบัญญัติของรัฐธรรมนูญแห่งราชอาณาจักรไทยข้างต้น สลค. ร่วมกับ สคก. จัดทำแนวทางการจัดทำและการเสนอร่างกฎหมายตามบทบัญญัติมาตรา 77 ของรัฐธรรมนูญแห่งราชอาณาจักรไทย โดยกำหนดหลักเกณฑ์และแนวทางเกี่ยวกับการร่างกฎหมาย การตรวจพิจารณาร่างกฎหมาย และแนวทางการรับฟังความคิดเห็นประกอบการจัดทำร่างกฎหมาย รวมทั้งการวิเคราะห์ผลกระทบที่อาจเกิดขึ้นจากกฎหมาย เพื่อให้หน่วยงานของรัฐใช้เป็นกรอบหรือแนวทางการดำเนินการในการจัดทำร่างกฎหมายในระดับพระราชบัญญัติ เพื่อให้เป็นไปตามบทบัญญัติมาตรา 77 ของรัฐธรรมนูญแห่งราชอาณาจักรไทย ประกอบด้วย 2 ส่วน คือ **ส่วนที่ 1**หลักเกณฑ์การร่างกฎหมายและการตรวจพิจารณาร่างกฎหมายของหน่วยงานรัฐ **ส่วนที่ 2** แนวทางการรับฟังความคิดเห็นประกอบการจัดทำร่างกฎหมาย และการวิเคราะห์ผลกระทบที่อาจเกิดขึ้นจากกฎหมาย ซึ่งประกอบด้วย หลักเกณฑ์และแนวทางการพิจารณาในแต่ละขั้นตอน ดังนี้ 1) การจัดทำร่างกฎหมายของหน่วยงานรัฐ ซึ่งรวมถึงขั้นตอนการดำเนินการของ สลค. เมื่อร่างกฎหมายของหน่วยของรัฐเสนอมายังคณะรัฐมนตรีและขั้นตอนในชั้นการตรวจพิจารณาของ สคก. 2) การดำเนินการกรณีร่างกฎหมายที่อยู่ระหว่าง สลค. ดำเนินการเสนอเรื่องต่อคณะรัฐมนตรี 3) การดำเนินการกรณีร่างกฎหมายที่อยู่ระหว่างการตรวจพิจารณาของ สคก. และ 4) การดำเนินการกรณีร่างกฎหมายที่ผ่านการตรวจพิจารณาของ สคก. และอยู่ระหว่างการดำเนินการของ สลค.

                   3. นอกจากนี้ **ได้ปรับปรุงหลักเกณฑ์ในการตรวจสอบความจำเป็นในการตราพระราชบัญญัติ (Checklist)** เพื่อให้เป็นไปตามแนวทางการจัดทำและการเสนอร่างกฎหมายตามบทบัญญัติมาตรา 77 ของรัฐธรรมนูญแห่งราชอาณาจักรไทยตามข้อ 2 และมติคณะรัฐมนตรีเมื่อวันที่ 3 พฤษภาคม 2559 [เรื่อง นโยบายการปฏิรูปกฎหมายในส่วนที่เกี่ยวกับฝ่ายบริหาร] โดยให้เป็นหลักเกณฑ์ในการตรวจสอบความจำเป็นในการตรวจตราพระราชบัญญัติท้ายระเบียบว่าด้วยหลักเกณฑ์และวิธีการเสนอเรื่องต่อคณะรัฐมนตรี พ.ศ. 2548 และให้หน่วยงานรัฐถือปฏิบัติอย่างเคร่งครัดต่อไป

|  |
| --- |
| **ต่างประเทศ** |

**17. เรื่อง เอกสารเพิ่มเติม (Addendum) ฉบับที่ 3 ของสัญญาการให้ (Grant Contract) ของโครงการการสนับสนุนการรวมตัวทางเศรษฐกิจระดับภูมิภาคอาเซียนจากสหภาพยุโรป (ASEAN Regional Intergration Support from the EU: ARISE)**

คณะรัฐมนตรีมีมติเห็นชอบตามที่กระทรวงการต่างประเทศ (กต.) เสนอ ดังนี้

1. เห็นชอบต่อเอกสารเพิ่มเติม (Addendum) ฉบับที่ 3 ของสัญญาการให้ (Grant Contract)

ของโครงการการสนับสนุนการรวมตัวทางเศรษฐกิจระดับภูมิภาคอาเซียนจากสหภาพยุโรป (ASEAN Regional Intergration Support from the EU: ARISE) โดยหากมีความจำเป็นต้องปรับปรุงแก้ไขเอกสารดังกล่าวในประเด็นที่ไม่ใช่สาระสำคัญหรือไม่ขัดต่อผลประโยชย์ของไทย ให้ กต. ดำเนินการได้โดยไม่ต้องเสนอคณะรัฐมนตรีพิจารณาอีกและรายงานผลให้คณะรัฐมนตรีทราบในภายหลัง

1. อนุมัติให้เลขาธิการอาเซียนหรือผู้แทนเป็นผู้ลงนามในเอกสารดังกล่าว และให้ กต. แจ้งสำนัก

เลขาธิการอาเซียนผ่านคณะผู้แทนถาวรไทยประจำอาเซียน ณ กรุงจาการ์ตา ว่า รัฐบาลไทยเห็นชอบต่อเอกสารเพิ่มเติมฉบับที่ 3 ฯ แล้ว และให้เลขาธิการอาเซียนหรือผู้แทนเป็นผู้ลงนามเอกสารเพิ่มเติมฉบับที่ 3 ฯ

**สาระสำคัญของเรื่อง**

กต. รายงานว่า ในครั้งนี้เป็นการนำเสนอเอกสารเพิ่มเติม (Addendum) ฉบับที่ 3 ของสัญญาการให้ของโครงการ ARISE จัดทำขึ้นเพื่อปรับการจัดสรรงบประมาณให้สามารถดำเนินกิจกรรมที่สำคัญได้ตามเป้าหมายที่ตั้งไว้ โดยไม่มีผลกระทบต่องบประมาณโครงการ ARISE โดยรวม แต่เป็นการปรับรายละเอียดการใช้งบประมาณ ในด้านทรัพยากรบุคคล การเดินทาง ค่าใช้จ่าย และการบริการอื่น ๆ

**18. เรื่อง ร่างบันทึกความเข้าใจว่าด้วยการจัดตั้งการเชื่อมโยงโครงข่ายระบบไฟฟ้าภายใต้กรอบ BIMSTEC**

คณะรัฐมนตรีมีมติเห็นชอบและอนุมัติตามที่กระทรวงพลังงาน (พน.) เสนอ ดังนี้

1. เห็นชอบต่อร่างบันทึกความเข้าใจว่าด้วยการจัดตั้งการเชื่อมโยงโครงข่ายระบบไฟฟ้าภายใต้กรอบ Bay of Bengal Initiative for Multi-Sectoral Technical and Economic Cooperation (BIMSTEC)

2. อนุมัติให้รัฐมนตรีว่าการกระทรวงพลังงาน (หรือผู้ที่ได้รับมอบอำนาจจากรัฐมนตรีว่าการกระทรวงพลังงาน) เป็นผู้ลงนามในร่างบันทึกความเข้าใจฯ และให้กระทรวงการต่างประเทศ (กต.) ออกหนังสือมอบอำนาจเต็ม (Full Powers) ให้แก่ผู้ลงนาม

3. หากมีความจำเป็นต้องแก้ไขปรับปรุงถ้อยคำของร่างบันทึกความเข้าใจฯ ในส่วนที่มิใช่สาระสำคัญ หรือไม่ขัดต่อผลประโยชน์ของไทยและไม่ขัดกับหลักการที่คณะรัฐมนตรีได้ให้ความเห็นชอบไว้ให้ พน. นำเสนอคณะรัฐมนตรีทราบภายหลัง โดยไม่ต้องนำเสนอคณะรัฐมนตรีพิจารณาอีกครั้ง

**ร่างบันทึกความเข้าใจฯ** มีวัตถุประสงค์เพื่อจัดเตรียมให้มีกรอบความร่วมมือสำหรับกลุ่มประเทศสมาชิกในการเชื่อมโยงโครงข่ายระบบไฟฟ้าระหว่างกัน เพื่อร่วมมือไปสู่การดำเนินการเชื่อมโยงระบบโครงข่ายไฟฟ้าเพื่อการซื้อขายพลังงานไฟฟ้า โดยจะส่งเสริมการส่งจ่ายไฟฟ้าในภูมิภาค BIMSTEC (บังกลาเทศ ศรีลังกา อินเดีย ไทย เมียนมา เนปาล และภูฏาน) อย่างเหมาะสม โดยมีเป้าหมาย ดังนี้ 1) ส่งเสริมความร่วมมือภายในภูมิภาคผ่านแผนปฏิบัติการในการพัฒนาและการใช้ประโยชน์จากแหล่งพลังงานที่หลากหลาย 2) ประสานงานและลงทุนโครงสร้างพื้นฐานให้เกิดประโยชน์สูงสุด รวมถึงการเชื่อมโยงระบบไฟฟ้าระหว่างกันร่วมกัน 3) สนับสนุนโครงการด้านพลังงานที่ใช้แหล่งพลังงานประเภทใหม่หรือพลังงานหมุนเวียน 4) สนับสนุนความมั่นคงด้านพลังงานในภูมิภาค

5) สนับสนุนการผลิตพลังงานเพิ่มมากขึ้น 6) สนับสนุนการค้าด้านพลังงานข้ามพรมแดน และ7) จัดตั้งศูนย์กลางพลังงาน BIMSTEC

**19. เรื่อง ร่างบันทึกความเข้าใจระหว่างกรมสอบสวนคดีพิเศษ สังกัดกระทรวงยุติธรรมราชอาณาจักรไทยกับสำนักงานตำรวจแห่งชาติ กระทรวงมหาดไทย ราชอาณาจักรกัมพูชาว่าด้วยการค้ามนุษย์ข้ามพรมแดน**

คณะรัฐมนตรีมีมติอนุมัติตามที่กระทรวงยุติธรรม (ยธ.) เสนอ ดังนี้

1. อนุมัติร่างบันทึกความเข้าใจระหว่างกรมสอบสวนคดีพิเศษ สังกัด ยธ. ราขอาณาจักรไทยกับ

สำนักงานตำรวจแห่งชาติ กระทรวงมหาดไทย ราชอาณาจักรกัมพูชาว่าด้วยการค้ามนุษย์ข้ามพรมแดน (Memorandum of Understanding on Cross-Border Traffucking in Persons between Drpartmentof Special Investigation, Ministry of Justice, Kingdom of Thailand and General Commissariat of the Cambodian National Polic, Ministry of Interior, Kingdom of Cambodia)

2. อนุมัติให้อธิบดีกรมสอบสวนคดีพิเศษเป็นผู้ลงนามในบันทึกความเข้าใจฯ รวมทั้งอนุมัติให้ ยธ.  
โดยกรมสอบสวนคดีพิเศษหารือร่วมกับกรมสนธิสัญญาและกฎหมายกระทรวงการต่างประเทศ (กต.) พิจารณาปรับแก้ไขบันทึกความเข้าใจฯ ในส่วนที่ไม่ใช่สาระสำคัญ หากมีความจำเป็นต้องมีการแก้ไขในภายภาคหน้า โดยไม่ต้องนำเสนอคณะรัฐมนตรีพิจารณาให้ความเห็นชอบอีกครั้ง

**ร่างบันทึกความเข้าใจฯ** มีวัตถุประสงค์เพื่อเสริมสร้างความร่วมมือในการบังคับใช้กฎหมายในคดีค้ามนุษย์ข้ามพรมแดนให้สอดคล้องกับข้อ 12 (ตำรวจและเจ้าหน้าที่อื่นที่เกี่ยวข้องในประเทศทั้งสองจะร่วมมือกันในการแลกเปลี่ยนข้อมูลเกี่ยวกับคดีการค้ามนุษย์ เช่น เส้นทางการค้า สถานที่ค้า รูปพรรณสัณฐานของผู้ค้า เครือข่ายการค้า วิธีการค้า และข้อมูลเกี่ยวกับการค้า เป็นต้น) ของบันทึกความเข้าใจระหว่างรัฐบาลแห่งราชอาณาจักรไทยกับรัฐบาลแห่งราชอาณาจักรกัมพูชาเพื่อขจัดการค้ามนุษย์และคุ้มครองเหยื่อของการค้ามนุษย์ซึ่งได้ลงนามไปแล้วเมื่อวันที่ 30 ตุลาคม 2557

**ขอบเขตความร่วมมือ** ในการสืบสวนสอบสวนการค้ามนุษย์ข้ามพรมแดนโดยการแบ่งปันข้อมูลและการข่าว ซึ่งรวมถึงการมอบสำเนาเอกสารต่าง ๆ ที่เกี่ยวข้อง เช่น หมายจับ รายงานคดี รายงานการสอบสวน บันทึกคำให้การ เพื่ออำนวยความสะดวกในการร้องขอให้ส่งผู้ร้ายข้ามแดนและให้ความช่วยเหลือซึ่งกันและกันในเรื่องทางอาญาตามกฎหมายและระเบียบต่าง ๆ ของประเทศภาคี

**20. เรื่อง ขออนุมัติปรับองค์ประกอบคณะกรรมการที่เกี่ยวข้องกับเขตแดนไทย-กัมพูชา**

คณะรัฐมนตรีมีมติเห็นชอบตามที่กระทรวงการต่างประเทศ (กต.) เสนอการปรับองค์ประกอบคณะกรรมการที่เกี่ยวข้องกับเขตแดนไทย-กัมพูชา เพื่อให้การดำเนินงานมีความต่อเนื่องและเหมาะสม จำนวน 2 คณะ ประกอบด้วย คณะกรรมการร่วมด้านเทคนิค (JTC) ไทย-กัมพูชา (ฝ่ายไทย) ซึ่งรับผิดชอบเรื่องการแก้ไขปัญหาพื้นที่ที่ไทยกับกัมพูชาอ้างสิทธิในไหล่ทวีปทับซ้อนกัน และคณะกรรมาธิการเขตแดนร่วม (JBC) ไทย-กัมพูชา (ฝ่ายไทย) ซึ่งรับผิดชอบเรื่องการสำรวจและจัดทำหลักเขตแดนทางบกไทย-กัมพูชา ดังนี้

1. **คณะกรรมการร่วมด้านเทคนิค (JTC) ไทย-กัมพูชา (ฝ่ายไทย)** ปรับเปลี่ยน ดังนี้

1.1 ผู้ดำรงตำแหน่ง**รองประธานกรรมการ** จาก **“รัฐมนตรีช่วยว่าการกระทรวงการต่างประเทศ”** เป็น **“รัฐมนตรีช่วยว่าการกระทรวงการต่างประเทศ หรือผู้ช่วยรัฐมนตรีประจำกระทรวงการต่างประเทศ เฉพาะในกรณีที่ไม่มีรัฐมนตรีช่วยว่าการกระทรวงการต่างประเทศ”**

1.2 ใน**ลำดับ 13.** ปรับเปลี่ยนจาก **“ผู้แทนกรมเชื้อเพลิงธรรมชาติ”** เป็น **“ผู้อำนวยการสำนักบริหารกิจการปิโตรเลียมระหว่างประเทศ กรมเชื้อเพลิงธรรมชาติ”**

1.3 เพิ่ม **“เจ้าหน้าที่กรมเชื้อเพลิงธรรมชาติ” เป็นกรรมการและผู้ช่วยเลขานุการ**

2. **คณะกรรมาธิการเขตแดนร่วม (JBC) ไทย-กัมพูชา (ฝ่ายไทย)** ปรับเปลี่ยนผู้ดำรงตำแหน่ง**รองประธานกรรมาธิการ** จาก **“รัฐมนตรีช่วยว่าการกระทรวงการต่างประเทศ”** เป็น **“รัฐมนตรีช่วยว่าการกระทรวงการต่างประเทศ หรือผู้ช่วยรัฐมนตรีประจำกระทรวงการต่างประเทศ เฉพาะในกรณีที่ไม่มีรัฐมนตรีช่วยว่าการกระทรวงการต่างประเทศ”**

**21. เรื่อง การดำเนินการเพื่อรักษาสิทธิการใช้คลื่นความถี่ของเอกสารข่ายงานดาวเทียมของประเทศไทย**

คณะรัฐมนตรีมีมติรับทราบการดำเนินการเพื่อรักษาสิทธิการใช้คลื่นความถี่ของเอกสารข่ายงานดาวเทียมของประเทศไทย ตามที่กระทรวงดิจิทัลเพื่อเศรษฐกิจและสังคม (ดศ.) เสนอ

**สาระสำคัญของการดำเนินการตามข้อบังคับวิทยุคมนาคมระหว่างประเทศในการแจ้งนำความถี่กลับขึ้นใช้งานของข่ายดาวเทียม ณ ตำแหน่งวงโคจร 78.5 องศาตะวันออก** ประเทศไทยโดยสำนักงานคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติได้แจ้งขอระงับการใช้คลื่นความถี่ชั่วคราวต่อ BR ITU สำหรับข่ายงานดาวเทียม THAICOM-A2B THAICOM-G1K และ THAICOM-N2 ตั้งแต่วันที่14 มีนาคม 2557 ซึ่งตามกฎข้อบังคับวิทยุคมนาคมจะสามารถขอระงับการใช้คลื่นความถี่ได้ไม่เกิน 3 ปี

ดังนั้น เพื่อเป็นการรักษาสิทธิการใช้งานข่ายงานดาวเทียม THAICOM-A2B THAICOM-G1K และ THAICOM-N2 ประเทศไทยจึงใช้ความถี่ของดาวเทียมไทยคม 8 ซึ่งให้บริการ ณ ตำแหน่งวงโคจร 78.5 องศาตะวันออก ในการแจ้งการนำความถี่ในช่วงดังกล่าวกลับขึ้นไปใช้งาน โดยได้มีหนังสือแจ้งการนำความถี่ดังกล่าวกลับขึ้นใช้งานต่อ BR แล้วเมื่อวันที่ 9 มีนาคม 2559 ทั้งนี้ การแจ้งนำความถี่กลับขึ้นใช้งานโดยใช้ข้อมูลดาวเทียมไทยคม8 เป็นการดำเนินการเพื่อรักษาสิทธิในการใช้งานความถี่ของเอกสารข่ายงานดาวเทียมของประเทศไทยเท่านั้น

**22. เรื่อง การสมัครรับเลือกตั้งตำแหน่งเลขาธิการองค์การโทรคมนาคมแห่งเอเชียและแปซิฟิก (APT)**

คณะรัฐมนตรีมีมติเห็นชอบตามที่กระทรวงดิจิทัลเพื่อเศรษฐกิจและสังคม (ดศ.) เสนอให้ **นางสาวอารีวรรณ ฮาวรังษี** สมัครเข้ารับเลือกตั้งในตำแหน่งเลขาธิการองค์การโทรคมนาคมแห่งเอเชียและแปซิฟิก

(Asia Pacific Telecommunity : APT) ในนามผู้สมัครจากประเทศไทย และมอบหมายให้กระทรวงการต่างประเทศพิจารณาดำเนินการขอเสียงและแลกเสียงในการสมัครรับเลือกตั้งตำแหน่งดังกล่าวผ่านขั้นตอนทางการทูต

|  |
| --- |
| **แต่งตั้ง** |

**23. เรื่อง การแต่งตั้งข้าราชการพลเรือนสามัญให้ดำรงตำแหน่งประเภทวิชาการระดับทรงคุณวุฒิ (กระทรวงการคลัง)**

คณะรัฐมนตรีมีมติอนุมัติตามที่กระทรวงการคลังเสนอแต่งตั้ง **นายวิจักษณ์ อภิรักษ์นันท์ชัย** รองอธิบดีกรมศุลกากร ให้ดำรงตำแหน่ง ที่ปรึกษาด้านการพัฒนาและบริหารการจัดเก็บภาษี (นักวิชาการศุลกากรทรงคุณวุฒิ) กรมศุลกากร กระทรวงการคลัง ตั้งแต่วันที่ 6 ธันวาคม 2559 ซึ่งเป็นวันที่มีคุณสมบัติครบถ้วนสมบูรณ์ ทั้งนี้ ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไป

**24. เรื่อง การแต่งตั้งข้าราชการให้ดำรงตำแหน่งประเภทวิชาการระดับทรงคุณวุฒิ (กระทรวงศึกษาธิการ)**

คณะรัฐมนตรีมีมติอนุมัติตามที่กระทรวงศึกษาธิการเสนอแต่งตั้ง **นางสาวสุภาพร โกเฮงกุล** นักวิชาการศึกษาเชี่ยวชาญ กลุ่มพัฒนาระบบบริหาร สำนักงานเลขาธิการสภาการศึกษา ให้ดำรงตำแหน่ง ที่ปรึกษาด้านวิจัยและประเมินผลการศึกษา (นักวิชาการศึกษาทรงคุณวุฒิ) สำนักงานเลขาธิการสภาการศึกษา กระทรวงศึกษาธิการ ตั้งแต่วันที่ 16 กันยายน 2559 ซึ่งเป็นวันที่มีคุณสมบัติครบถ้วนสมบูรณ์ ทั้งนี้ ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไป

**25. เรื่อง แต่งตั้งข้าราชการให้ดำรงตำแหน่งประเภทวิชาการระดับทรงคุณวุฒิ (กระทรวงศึกษาธิการ)**

คณะรัฐมนตรีมีมติอนุมัติตามที่กระทรวงศึกษาธิการเสนอแต่งตั้ง **นายสินเธาว์ ชัยสวัสดิ์** ผู้อำนวยการสำนักความร่วมมือ สำนักงานคณะกรรมการการอาชีวศึกษา ให้ดำรงตำแหน่ง ที่ปรึกษาด้านมาตรฐานการอาชีวศึกษาธุรกิจและบริการ (นักวิชาการศึกษาทรงคุณวุฒิ) สำนักงานคณะกรรมการการอาชีวศึกษา กระทรวงศึกษาธิการ ตั้งแต่วันที่ 14 ธันวาคม 2559 ซึ่งเป็นวันที่มีคุณสมบัติครบถ้วนสมบูรณ์ ทั้งนี้ ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไป

**26. เรื่อง รัฐบาลสาธารณรัฐมัลดีฟส์เสนอขอแต่งตั้งเอกอัครราชทูตประจำประเทศไทย (กระทรวงการต่างประเทศ)**

คณะรัฐมนตรีมีมติอนุมัติ กรณีรัฐบาลสาธารณรัฐมัลดีฟส์มีความประสงค์ขอแต่งตั้ง นางฟาติมัต

อินายา (Ms. Fathimath Inaya) ให้ดำรงตำแหน่ง เอกอัครราชทูตวิสามัญผู้มีอำนาจเต็มแห่งสาธารณรัฐมัลดีฟส์ประจำประเทศไทยคนใหม่ โดยมีถิ่นพำนัก ณ กรุงมาเล สาธารณรัฐมัลดีฟส์ สืบแทน นายมุฮัมมัด ซากิ (Mr. Mohamad Zaki) ซึ่งมีถิ่นพำนัก ณ กรุงกัวลาลัมเปอร์ มาเลเซีย ตามที่กระทรวงการต่างประเทศเสนอ

**27. เรื่อง การเปิดสถานกงสุลกิตติมศักดิ์และแต่งตั้งกงสุลกิตติมศักดิ์สหพันธรัฐรัสเซีย ณ จังหวัดสุราษฎร์ธานี (กระทรวงการต่างประเทศ)**

คณะรัฐมนตรีมีมติอนุมัติ กรณีรัฐบาลสหพันธรัฐรัสเซียเสนอขอเปิดสถานกงสุลกิตติมศักดิ์สหพันธ รัฐรัสเซีย ณ จังหวัดสุราษฎร์ธานี โดยมีเขตกงสุลครอบคลุมจังหวัดสุราษฎร์ธานี และแต่งตั้ง นายอัชวานี บาจาจ (Mr. Ashwani Bajaj) ให้ดำรงตำแหน่ง กงสุลกิตติมศักดิ์สหพันธรัฐรัสเซีย ณ จังหวัดสุราษฎร์ธานี ตามที่กระทรวงการต่างประเทศเสนอ

**28. เรื่อง การเปิดสถานกงสุลกิตติมศักดิ์และแต่งตั้งกงสุลกิตติมศักดิ์สาธารณรัฐฝรั่งเศสประจำจังหวัดประจวบคีรีขันธ์ (กระทรวงการต่างประเทศ)**

คณะรัฐมนตรีมีมติอนุมัติ กรณีรัฐบาลสาธารณรัฐฝรั่งเศสเสนอขอเปิดสถานกงสุลกิตติมศักดิ์สาธารณรัฐฝรั่งเศสประจำจังหวัดประจวบคีรีขันธ์ โดยมีเขตกงสุลครอบคลุมจังหวัดประจวบคีรีขันธ์ และแต่งตั้ง นางอาน-มารี ตูดิก (Mrs. Anne-Marie Toudic) ให้ดำรงตำแหน่ง กงสุลกิตติมศักดิ์สาธารณรัฐฝรั่งเศสประจำจังหวัดประจวบคีรีขันธ์ ตามที่กระทรวงการต่างประเทศเสนอ

**29. เรื่อง การแต่งตั้งข้าราชการให้ดำรงตำแหน่งประเภทบริหารระดับสูง (กระทรวงวัฒนธรรม)**

คณะรัฐมนตรีมีมติอนุมัติตามที่กระทรวงวัฒนธรรมเสนอแต่งตั้ง **นางพิมพ์กาญจน์ ชัยจิตร์สกุล** ผู้ตรวจราชการกระทรวง สำนักงานปลัดกระทรวง ให้ดำรงตำแหน่ง รองปลัดกระทรวง สำนักงานปลัดกระทรวง กระทรวงวัฒนธรรม เพื่อทดแทนผู้ครองตำแหน่งเดิมที่ได้รับอนุญาตให้ลาออก ตั้งแต่วันที่ 1 เมษายน 2560 ซึ่งเป็นวันที่มีคำสั่งให้รักษาราชการแทนในตำแหน่งดังกล่าว ทั้งนี้ ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไป

**30. เรื่อง การโอนข้าราชการมาแต่งตั้งให้ดำรงตำแหน่งที่ปรึกษานายกรัฐมนตรีฝ่ายข้าราชการประจำด้านยุทธศาสตร์ (สำนักนายกรัฐมนตรี)**

คณะรัฐมนตรีมีมติอนุมัติตามที่สำนักเลขาธิการนายกรัฐมนตรีเสนอรับโอน **นางนันทวรรณ ชื่นศิริ** ผู้ตรวจราชการกระทรวง (ผู้ตรวจราชการกระทรวงสูง) สำนักงานปลัดกระทรวง กระทรวงวิทยาศาสตร์และเทคโนโลยี และแต่งตั้งให้ดำรงตำแหน่ง ปรึกษานายกรัฐมนตรีฝ่ายข้าราชการประจำด้านยุทธศาสตร์ (ผู้ตรวจราชการกระทรวงสูง) สำนักเลขาธิการนายกรัฐมนตรี สำนักนายกรัฐมนตรี ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไป เพื่อทดแทนตำแหน่งที่ว่าง โดยให้กำหนดชื่อตำแหน่งตามสายงานเดิมของตัวบุคคลที่ได้รับการแต่งตั้ง และให้ได้รับเงินเดือน เงินประจำตำแหน่ง และสิทธิประโยชน์อื่นตามที่บุคคลนั้นได้รับอยู่เดิมทั้งหมด ซึ่งผู้มีอำนาจสั่งบรรจุทั้งสองฝ่ายได้ตกลงยินยอมในการโอนข้าราชการดังกล่าวแล้ว ทั้งนี้ ตั้งแต่วันที่ทรงพระกรุณาโปรดเกล้า

โปรดกระหม่อมแต่งตั้งเป็นต้นไป

**31. เรื่อง การแต่งตั้งกรรมการอัยการผู้ทรงคุณวุฒิในคณะกรรมการอัยการ**

คณะรัฐมนตรีมีมติอนุมัติแต่งตั้ง **นายดิสทัต โหตระกิตย์** กรรมการอัยการผู้ทรงคุณวุฒิในคณะกรรมการอัยการ (ก.อ.) ซึ่งจะครบกำหนดวาระการดำรงตำแหน่ง 2 ปี วาระแรก ในวันที่ 13 พฤษภาคม 2560 ให้เป็นกรรมการอัยการผู้ทรงคุณวุฒิใน ก.อ. ต่ออีกหนึ่งวาระ

**32. เรื่อง การแต่งตั้งประธานกรรมการและกรรมการผู้ทรงคุณวุฒิในคณะกรรมการบริหารสถาบันคุณวุฒิวิชาชีพ**

คณะรัฐมนตรีมีมติอนุมัติตามที่รองนายกรัฐมนตรี (พลอากาศเอก ประจิน จั่นตอง) เสนอแต่งตั้งประธานกรรมการและกรรมการผู้ทรงคุณวุฒิในคณะกรรมการบริหารสถาบันคุณวุฒิวิชาชีพ จำนวน 3 คน เนื่องจากประธานกรรมการและกรรมการผู้ทรงคุณวุฒิเดิมได้ดำรงตำแหน่งครบวาระสี่ปีแล้ว เมื่อวันที่ 1 เมษายน 2559 ดังนี้

1. นายนคร ศิลปอาชา ประธานกรรมการ

2. นายถาวร ชลัษเฐียร กรรมการผู้ทรงคุณวุฒิ

3. นางสิริรักษ์ รัชชุศานติ กรรมการผู้ทรงคุณวุฒิ

ทั้งนี้ ตั้งแต่วันที่ 4 เมษายน 2560 เป็นต้นไป

............................................